text:
ভারত ইমানা য়াইফরে, ভারত ইমানা য়াইফরে, ভারত ইমানা য়াইফরে। হর-হর মহাদেব!
শাংলবা মতমগী মতুংদা ময়াম পুম্নমক্কা হকথেংননা উনবগী খুদোংচাবা অমা ফংজরে! কাশীগী মীয়াম পুম্নমকপু খুরুমজরি। ঐহাক্না মীয়াম পুম্বগী অৱাবা কোকহনবিরিবা ভোলেনাথ, ইমা অন্নপর্নাগী খুয়া খাদাসু ইকোক নোন্না খুরুমজরি!
য়ু.পি.গী রাজ্যপাল শ্রীমতি আনন্দি পতেলজী, মাই পাক্লবা, থৌনা লৈবা অমসুং হোৎনবা কনবা য়ু.পি.গী মুখ্য মন্ত্রী শ্রী য়োগী আদিত্যানাথজী, য়ু.পি. সরকারগী মন্ত্রীশিং, লেজিস্লেচরশং অমসুং বনারসকী ঐহাক্কী ইচিল ইনাওশিং,
ঙসি ঐহাক্না কাশীগী চাউখৎ-থৌরাংগা মরী লৈনবা লুপা করোর ১৫০০ হেনবা প্রোজেক্তশিংগী উরেপ-উয়ুং তম্বা অমসুং শঙ্গাবগী খুদোংচাবা অমা ফংজরে। বনারসকী চাউখৎ-থৌরাংগীদমক তৌরিবা পুম্নমক অসি মহাদেবকী থৌজালশিং অমসুং বনারসকী মীয়াম্না হোৎঞ্জমল ঙাক্তনি। অৱাবা মতমশিংদসু কাশীনা লেপ্পা লৈখিদে অমসুং চোকথবা লৈখিদে।
ইচিল ইনাওশিং
হৌখিবা থা খরা অসি ঐখোয় পুম্নমক্কী ওইনা য়াম্না অৱাবা ওইখি। কোরোনা ভাইরসকী অহোংবা অমদি তমথিরবা শক্লোন অসিনা অপুনবা শক্তিগী লোইননা লান্দারকখি। অদুবু কাশী য়াওনা য়ু.পি.না অপুনবা পাঙ্গল-থৌনাগা লোইননা অসুক চাউখ্রবা খুদোংথিবা অসি মায়োক্নখি। লৈবাক অসিগী খ্বাইদগী চাউবা রাজ্য ওইরিবা, মালেমগী অচৌবা লৈবাক কয়াগী মীশিংদগী দর্জন কয়া হেল্লিবা য়ু.পি.না কোরোনাগী অনিশুবা ৱেব অসি লাকশিনখিবগী মওং, য়ু.পি.না অনিশুবা ৱেবতা কোরোনা লাইচৎ অসি শন্দোকপদগী ঙাকথোকখিবগী মওং অসি অমুক্তা উবা ফংখিদ্রি। য়ু.পি.গী মীয়াম্না ইন্সেফ্লাইতিসকুম্বা লাইনাশিং থেংনবা মতমদা মায়োক্নখিবা অৱানশিং অদুসু উখ্রে।
মমাংদা হেল্থ ফেসিলিতীশিংগী অৱাৎপা লৈবা অমসুং অখাং কনবগী শক্তিগী অৱাৎপা লৈখিবনা য়ু.পি.দা অপিকপা সহর ফাওবনা খুদোংচাদবা মায়োক্নখি। অমসুং মসি চহি ১০০দা মালেম পুম্বদা থোকপা খ্বাইদগী অচৌবা খুদোংথিবা অমনি, মসি খ্বাইদগী চাউবা লাইচৎনি। মরম অসিনা কোরোনা থেংননবা উত্তর প্রদেশনা হোৎনখিবা অদু শীংথানীংঙাই ওই। ঐহাক্না কাশীগী ঐহাক্কী মরূপশিংদা, মসিদা এদমিনিস্ত্রেসন্দা লৈরিবশিংদগী হৌরগা কোরোনা লান্মীশিং ওইরিবা অপুনবা তিমবু অখন্ননা তৌবিমল খংবা উৎচরি। নখোয়না অয়ুক নুমিদাং খাইদনা কাশীদা মোবিলাইজ তৌরিবা মওং অসি য়াম্না চাউবা শেবা অমনি।
অথেংবা অহিংদা ঐহাক্না মসিগী শিল-লাংলিবদা য়াওবা মীওইশিংদা কোল তৌবা মতমদা মখোয়না মথৌ পাঙথোক্তুনা লৈরম্বা অদু ঐহাক্না নীংশিংলি। মদু য়াম্না ৱাবা তানফমনি অদুবু নখোয়না হোৎনবদা হনবা লৈখিদে। নখোয় পুম্নমক্না অসুম্না হোৎনবনা ঙসি য়ু.পি.গী ফীভম অমুক হন্না ফগৎলক্লিবনি।
ঙসি য়ু.পি. অসি কোরোনা তেস্ত খ্বাইদগী ৱাংনা তৌবা রাজ্য ওইরি। ঙসি য়ু.পি. অসি লৈবাক পুম্বগী ওইনা বেক্সিনেসনগী মশিং খ্বাইদগী ৱাংবা রাজ্য ওইরি। মীপুম খুদিংমক্তা লেম্না বেক্সিন ফংহন্নবা বেক্সিন কেম্পেনগী খুত্থাংদা সরকারনা লায়রবা, মিদল ক্লাস, লৌমীশিং অমসুং নহারোলশিংদা লেম্না বেক্সিন ফংহল্লি।
ইচিল ইনাওশিং
য়ু.পি.দা লুনানবা অমসুং হকশেলগা মরী লৈননা শেমগৎলিবা ইনফ্রাস্ত্রকচর অসিনা তুংদসু কোরোনা লান্থেংনবদা য়াম্না মতেং ওইরগনি। ঙসি য়ু.পি.দা মেদিকেল ইনফ্রাস্ত্রকচরদা, খুঙ্গংগী হেল্থ সেন্তরশিং, মেদিকেল কোলেজশিং, এম্স ওইরবসু অমুক্তা উখিদ্রিবা মওংদা খুমাং চাউশিল্লকপা উবা ফংলি। চহি ৪গী মমাংদা য়ু.পি.দা মেদিকেল কোলেজ দর্জন অমা লৈরম্বা অদু হৌজিক্তি মদুগী মশিং শরুক ৪গী ময়াদা হেনগৎহনখ্রে। মেদিকেল কোলেজ কয়া শাবগী তোঙান তোঙানবা তাঙ্ককশিংদা লৈরি। হৌজিক্কী ওইনা য়ু.পি.দা ওক্সিজেন প্লান্ত ৫৫০ শেমগৎপগী থবক খোঙজেল য়াংনা চত্থরি। ঙসি বনারসমক্তদা ওক্সিজেন প্লান্ত ১৪সু শঙ্গাখ্রে। য়ু.পি. সরকারনা জিলা খুদিংমক্তা অঙাংশিংগী অখন্নবা ওক্সিজেন অমসুং আই.সি.য়ু. শেমগৎপগী পাইখৎলিবা খোঙথাং অসিসু শীংথানীংঙাই ওই। হন্দক্তা কেন্দ্র সরকারনা কোরোনাগা মরী লৈনবা অনৌবা হেল্থ ফেসিলিতী শানবা লুপা করোর ২৩,০০০গী অখন্নবা পেকেজ অমা লাউথোকখি। য়ু.পি.না মসিদগী কান্নবা কয়া অমা ফংলগনি।
মরূপশিং,
কাশী সহর অসি ঙসি পুর্ৱনচলগী য়াম্না চাউবা মেদিকেল হব অমা ওইরক্লি। কনাগুম্বনা দিল্লী অমসুং মুম্বাইদা লায়েংবা চৎপা মথৌ তারম্বা লাইনাশিং অদু ঙসিদি মদু লায়েংবগী খুদোংচাবা কাশীদা ফংলে। ঙসি মফম অসিদা মেদিকেল ইনফ্রাস্ত্রকচরদা লিঙ্ক খরা হাপচিল্লক্লে। ঙসি কাশীদা নুপী অমসুং অঙাংগী মেদিকেলগী লায়েংগা মরী লৈনবা অনৌবা হোস্পিতালশিং লৈরে। মসিগীদমক বি.ঐচ.য়ু.দা ফমুং ১০০ অমসুং দিস্ত্রিক্ত হোস্পিতালদা ফমুং ৫০গী কেপাসিতী হাপচিনখ্রে। প্রোজেক্ত অনিমক্কী উরেপ-উয়ুং তম্বগী খুদোংচাবা অমদি ঙসি মসিবু শঙ্গাবগী খুদোংচাবা ঐহাক্না ফংজরে। মতম খরগী মতুংদা বি.ঐচ.য়ু.দা শেম্লিবা অনৌবা ফেসিলিতী অসিদা ঐহাক্না লাক্কনি। ঙসি বি.ঐচ.য়ু.দা রিজনেল আই ইন্সতিত্যুত অমসু শঙ্গাখ্রে। ইন্সতিত্যুত অসিদা মীয়াম্না মীৎকা মরী লৈনবা লাইনাশিংগী মতমগা চুনরবা লায়েংসু ফংলগনি।
ইচিল ইনাওশিং,
হৌখিবা চহি তরেৎতা কাশীনা মশাগী অশেংবা মশক ঙাক্তুনা চাউখৎ-থৌরাংগী লম্বীদা খোঙজেল য়াংনা চংশিল্লি। মফম পুম্নমক্তা নেস্নেল হায়ৱে, ফ্লাইওভর নত্ত্রগা রেলৱেজ ওভরব্রিদজ ওইরবসু নত্ত্রগা ৱায়রশিং লৌথোক্নবা অরিবা কাশীদা অন্দরগ্রাউন্দ ৱায়রিংগী সিস্তেম ওইরবসু, থক্নবা ঈশিং অমসুং সিৱরগী সমস্যা কোকহন্নবা, তুরিজম হেনগৎহন্নবা ওইরবসু পুম্নমক অসিদা অমুক্তা ওইখিদ্রিবা মওংদা থবক পাইখৎখি। হৌজিক্কী ওইনা মফম অসিদা লুপা করোর ৮,০০০রোমী প্রোজেক্তশিংদা থবক চত্থরি। অনৌবা প্রোজেক্তশিং, অনৌবা ইন্সতিত্যুসনশিংনা কাশীগী চাউখৎ-থৌরাংগী ৱারীদা থৱায় হাপ্লি।
মরূপশিং,
কাশীগী, ইমা গঙ্গাগী লুনানবা অমসুং নীংথিজনা থম্বা অসিনা ঐখোয় পুম্নমক্কী অনীংবসু অমসুং মরু ওইবসু ওইরক্লি। মসিগীদমক লম্বী ওইরবসু, সীৱেজ ত্রীৎমেন্ত ওইরবসু, পার্কশিং অমসুং ঘাতশিং নীংথিজনা থম্বা ওইরবসু অসিগুম্বা মাইকৈ পুম্নমক্তা থবক পাইখৎলি। পঞ্চকোশী মার্গ পাকথোকপগী থবক লোইশিল্লকপগা লোইননা ভক্তাশিংদা খুদোংচাহল্লগনি অমসুং লম্বী অসিদা লৈরিবা খুঙ্গং কয়াগী পন্সি হেন্না নুংঙাইহল্লগনি। বারানসী-ঘজিপুর রুৎতা থোং চৎপা য়ারকপা অসিগা লোইননা বারানসীগী মীয়ামগী মথক্তা প্রয়াগরাজ, গাজীপুর, বলিয়া, গোরখপুর অমসুং বিহারদগী চত্থোক-চৎশিন তৌরিবা মীয়ামদা হেন্না নুংঙাইহল্লগনি। গৌদৌলিয়াগী মল্তিলেবেল তু হ্বিলর পার্কিং শাবা অসিনা বনারসকী মীয়াম্না মী চিনবা কয়াম হন্থহনগনি হায়বা হেন্না খঙলম্লগনি। মসিগা লোইননা লহরতারাদগী চৌকা ঘাত ফ্লাইওভরগী মখাদা পার্কিংদগী হৌরগা অতৈ পব্লিক ফেসিলিতীশিং শাবা অসি অথুবদা লোইশিল্লগনি। বনারসতা, য়ু.পি.দা ইচে-ইচল, ইমুং মনুং অমত্তনা অফবা ঈশিংগী মরমদা অৱাবা থেংনররোই মসিগীদমক ‘হর ঘর জল অভিয়ান’গী থবক খোঙজেল য়াংনা পাইখৎলি।
মরূপশিং,
হেন্না ফবা ফেসিলিতীশিং, হেন্না ফবা কন্নেক্তিবিতী, নীংথিজরবা লম্বীশিং অমসুং ঘাতশিং, মসি কাশীগী চহি কয়াগী অরিবা পুৱারীগী অনৌবা শক্লোনশিংনি। সহরগী মফম ৭০০ হেনবদা এদভান্স সর্ভিলেন্স কেমেরাশিং ইনস্তোল তৌবগী থবক খুমাং য়াংনা চংশিল্লি। সহরগী মফম পুম্নমক্তা হাপ্লিবা অচৌ-অচৌবা এল.ই.দি. স্ক্রীনশিং অমসুং ঘাতশিংদা হাপ্লিবা তেক্নোলোজীগী ইনফোর্মেসন বোর্দশিংনা কাশীদা লাক্কদবশিংদা চাউনা মতেং ওইরগনি। কাশীগী পুৱারী, আর্কিতেকচর, খুৎশা হৈবা, কলা অসিগুম্বা ই-পাউ অসি পুক্নিং চিংশিন্নীংঙাই ওইবা মওং অমদা ফংহনগদৌরিবা ফেসিলিতীশিং অসিনা ভক্তাশিংদা চাউনা কান্নবা পীরগনি। অচৌবা স্ক্রীনগী খুত্থাংদা গঙ্গাজীগী ঘাত্তা অমসুং কাশী বিশ্বনাথ মন্দিরদা তৌগদবা আর্তীগী ব্রোদকাস্ত সহর পুম্বদা শন্দোকপা ঙম্লগনি।
ইচিল ইনাওশিং,
ঙসিদগী মথৌ তৌবা হৌরিবা রো-রো সর্ভিস অমসুং ক্রুজ বোত অসিনা কাশীগী তুরিজম সেক্তর মখা তানা খুমাং চাউশিল্লহল্লগনি। মসিদা নত্তনা ইমা গঙ্গাদা সর্ভিস পীবগী থবক তৌরিবা ঐখোয়গী হীহোনবশিংদা হেন্না খুদোংচাবসু পীরগনি। সিজল বোতশিং অসি সি.এন.জি. ওন্থোক্লি। মসিনা মখোয়গী চাদিং হন্থহল্লগনি অমসুং অকোইবগী ফীভমদা কান্নবা পীগনি অমদি তুরিস্তশিংগী পুক্নিং চিংশিনগনি। মসিগী মতুংদা ঐহাক্না রুদ্রক্ষকী শক্লোন্দা কাশীগী মীয়ামদা ইন্তরনেস্নেল কনভেন্সন সেন্তর খুৎশিন্নবা চৎকনি। কাশীদগী মালেমগী থাক্কী সাহিত্যশিং, ঈশৈ-নোংমাং অমসুং কলাকারশিং অমসুং অতৈ কলাশিং অসি মালেমগী থাক য়াওহল্লি। অদুবু কলাশিং অসি উৎথোক্নবা কাশীদা মালেমগী থাক্কী ফেসিলিতী লৈতে। ঙসি কাশীগী কলাকারশিংনা মখোয়গী হৈশিংবা অমসুং কলা উৎথোকচনবা অনৌবা ফম্পাক অমা ফংগদৌরিবা অসিদা ঐহাক্না নুংঙাইবা পোকই।
মরূপশিং,
কাশীগী মমল য়াম্লবা অরিবা চৎনবী অসি গঙ্গাগা শাগোন্নৈ। অসোগুম্বা ফীভম অমদা কাশীব মতমগা চুনরবা লৌশিং অমসুং সাইন্সকী সেন্তর অমা ওইনা লেপ্পা লৈতনা শেমগৎপা হায়বা অসিসু তঙাই ফদে। য়োগীজীগী সরকার লাক্লবা মতুংদা মাইকৈ অসিদা হোৎনবা অসি হেন্না হেনগৎলকখি। ঙসি কাশীদা মোদেল স্কুলশিং, আই.তি.আই.শিং. পোলীতেক্নিকশিং অসিগুম্বা অনৌবা ইন্সতিত্যুসনশিং অমসুং অনৌবা ফেসিলিতীশিং লৈরে। ঙসি উরেপ উয়ুং তম্লিবা সিপেৎকী সেন্তর ফোর স্কিলিং এন্দ তেক্নিকেল সপ্পোর্ত অসিনা কাশীদা নত্তনা পুর্বনচলগী ইন্দস্ত্রিএল দিবেলপমেন্তদা ইনোৎ পীরগনি। অসিগুম্বা ইন্সতিত্যুসনশিংনা আত্মনির্ভর ভারত ওইহন্নবা কাশীগী স্কিল লৈবা নহাশিং ত্রেন তৌবগী থৌদাং হেন্না মপাঙ্গল হাপ্লগনি। ঐহাক্না বনারসকী নহাশিং, সিপেৎ সেন্তরগী মহৈরোইশিংবু অখন্ননা থাগৎপা ফোঙদোকচনীংই।
ইচিল ইনাওশিং,
ঙসি মালেমগী অচৌবা ইনভেস্তর কয়ানা মহায়গ্যগা মরী থম্লি। মসিদসু উত্তর প্রদেশনা লৈবাক্কী মাংজিল থারিবা ইনবেস্তমেন্ত দেস্তিনেসন অমা ওইরক্লি। চহি খরাগী মমাং ফাওবদা য়ু.পি.দা লালোন-ইতিক তৌবা অসি অৱাবা ওই হায়না লৌনরম্মি, ঙসিদি য়ু.পি. অসি মেক ইন ইন্দিয়াগী খ্বাইদগী পাম্নরবা মফম ওইরক্লে
মসিগী অচৌবা মরমদা য়ু.পি.গী য়োগীজীগী সরকারনা ইনফ্রাস্ত্রকচরদা মীৎয়েং থম্বা অসিনি। অমুক্তা ওইখিদ্রিবা মওংদা লম্বী, রেল অমসুং নোংথক্কী কন্নেক্তিবিতী ফগৎহল্লকপা অসিনা মফম অসিদা পুন্সিবু লাইথোকহনবতা নত্তনা লালোন ইতিক তৌবদা হেন্না খুদোংচাহল্লি। য়ু.পি.গী কাচিন কোয়া খুদিংমক্তা লম্বী থোং শেম্বগী থবক লোইননা এক্সপ্রেসৱে চাউথোকপা অমসুং মতমগা চুনবা লম্বী শেম্বগী থবক খোঙজেল য়াংনা চত্থরি। দিফেন্স কোরিদোর, পুর্বনচল এক্সপ্রেসৱে নত্ত্রগা বুন্দেলখান্দ এক্সপ্রেসৱে, গোরখপুর লিঙ্ক এক্সপ্রেসৱং নত্ত্রগা গঙ্গা এক্সপ্রেসৱে ওইরবসু মসিনা দিকেদ অসিদা উত্তর প্রদেশকী চাউখৎ-থৌরাংদা অনৌবা পন্দোম লোমহনবা ঙম্লগনি। মসিদা গারী চেনবতা নত্তনা মসিগী অকোইবদা অনৌবা ইন্দস্ত্রিএল ক্লসস্তরশিং শেমদুনা আত্মনির্ভর ভারত্তা পাঙ্গল হাপ্লগনি।
ইচিল ইনাওশিং,
আত্মনির্ভর ভারত্তা ঐখোয়গী লৌউ-শিংউগী ইনফ্রাস্ত্রকচর অমসুং এগ্রো-বেজ ইন্দস্ত্রীশিংনা অচৌবা থৌদাং অমা লৌরগনি। হন্দক্তা কেন্দ্র সরকারনা লৌউ-শিংউগী ইনফ্রাস্ত্রকচর ফগৎহন্নবা অচৌবা ৱারেপ অমা লৌখি। লৈবাক অসিদা মতমগা চুনবা লৌউ-শিংউগী ইনফ্রাস্ত্রকচরগীদমক্তা শেমখিবা লুপা করোর লাখ ১গী অখন্নবা ফন্দ অসিনা ঐখোয়গী লৌউ-শিংউগী কৈথেলশিংদসু হৌজিক্তি কান্নবা ফংহল্লগনি। মসি লৈবাক অসিগী লৌউ-শিংউগী কৈথেলশিংগী সিস্তেম অসিবু মতমগা চুনবা অমসুং খুদোংচাহন্নবা মাইকৈদা চংশিনবা অচৌবা খোঙথাং অমনি।
মরূপশিং,
লৌউ-শিংউগা মরী লৈনবা ইনফ্রাস্ত্রকচরগী মতাংদা য়ু.পি.দা থবক লেপ্তনা চত্থরি। বারানসী, পুর্বনচল ওইরবসু পেরিসেবল কার্গো সেন্তর, ইন্তরনেস্নেল রাইস সেন্তর অসিগুম্বা মতমগা চুনবা এরেঞ্জমেন্তশিং অসি ঙসি লৌমীশিংগীদমক শিজিন্নরি। অসিগুম্বা খোঙথাং কয়ানা মরম ওইরগা ঐখোয়গী লঙ্গরা অমসুং দশাহরী হৈনৌশিংগী খোইথুম্লবা মহৌ অসি ঙসি য়ুরোপতগী গল্ফ লৈবাকশিং ফাওবা য়ৌহনবা ঙম্লে। ঙসি উরেপ-উয়ুং তমখিবা হৈনৌ অমসুং মনা-মশিংগী ইন্তিগ্রেতেদ পেক হাউস অসিনা লমদম অসিবু এগ্রো এক্সপোর্ত হব অমা ওইনা শেমগৎপদা মতেং ওইরগনি। মসিনা মরু ওইনা উহৈ-ৱাহৈ অমদি মনা মশিং থারিবা অপিকপা লৌমীশিংদা চাউনা কান্নবা পীরগনি।
মরূপশিং,
কাশী অমসুং অপুনবা য়ু.পি.গী চাউখৎ-থৌরাংগী থবক কয়াগী মতাংদা অসুক শাংনা খন্নরক্লি অদুবু লিস্ত অসি য়াম্না শাংবনা পাকহেক লোইশিল্লোইদৌরি। মতম য়াম্না লৈতবনা ঐহাক্না য়ু.পি.গী করম্বা চাউখৎ-থৌরাংগী থবকশিংগী মতাংদা খন্নশিগে, করম্বা থবক্কী মতাংদা পল্লোইশিগে হায়না কয়ারক হন্না খন্থবা তারি! পুম্নমক অসি য়োগীজীনা লুচিংবা অমসুং লিংজেল মান্নবা য়ু.পি. সরকরগী অঙকপা খুদোল ঙাক্তনি।
ইচিল ইনাওশিং,
২০১৭গী মমাংদা য়ু.পি.গীদমক্তা স্কিম লৈরমদবা নত্তে, শেল থারক্তবনি! মতম অদুদসু দিল্লীদগী খোঙজেল য়াংনা থবক কয়া পাইখৎখি। অদুবু মতম অদুদা লখনৌদা অপনবা থেংনখি। ঙসি য়োগীজী মশামক্না য়াম্না কান্না হোৎনরি। কাশী মীয়াম্না য়োগীজীনা করম্না অমমমতা ওইনা চাউখৎ-থৌরাংগী থবক অসি লেপ্তনা য়েংশিনবা লাকপগে, থবকশিং অসিদা মহাক মশাদা কয়াম মীৎয়েং চংবা অমসুং খুমাং চাউশিন্নবা হোৎনবা হায়বা অদু উরবা ঙাক্তনি। মখোয়না রাজ্য পুম্বগী চপ মান্ননা কন্না হোৎনৈ। মখোয় মশামক্না থবক খুদিংমক্কী জিলা খুদিংমক্তা চৎলি। মসিনা মরম ওইরগা য়ু.পি. হোংলক্লিবা অসিনা ঙসি মতমগা চুনরবা য়ু.পি. অমা ওইহন্নবা খুমাং চাউনা চংশিল্লি।
ঙসি য়ু.পি.দা রুল ওফ লো লৈরে।মাফিয়ারাজ অমসুং লালহৌবা অসি লাকশিনবা ঙমদনা লৈরম্বা অদু হৌজিক আইনগী মখাদা লাকশিনবা ঙম্লে। ইচে-ইচল অমসুং ইচানুপীশিংগী ঙাকশেলগী মতাংদা মমা-মপানা মতম পুম্বদা অকিবা অমসুং চীংনবশিং পোক্তুনা লৈরম্বা ফীভম অদুসু হৌজিক্তি হোংলে। ঙসি ইচে-ইচলশিং অমসুং ইচানুপীশিংদা অরানবা মীৎয়েং য়েংবশিনা মখোয় অসি আইনদগী নন্থোক্তুনা চেনবা ঙম্লোই হায়বা খঙলে। অতোপ্পা মরু ওইবা ৱাফম অমনা, য়ু.পি.দা ঙসি সরকার অসি শেঞ্জা-থুমজা অমসুং নেপোতিজমগী মহুৎ চাউখৎ-থৌরাংদা য়ুম্ফম ওইরগা চল্লাইরি। মরম অসিনা ঙসি য়ু.পি.দা মীয়াম্না স্কিমশিংগী কান্নবশিং হকথেংননা ফংলি। মরম অসিনা ঙসি য়ু.পি.দা অনৌবা ইন্দস্ত্রীশিংদা ইনবেস্ত তৌরি, থবক্কী খুদোংচাবশিং হেনগৎলক্লি।
মরূপশিং,
য়ু.পি.গী প্রজা খুদিংমক্না চাউখৎ-থৌরাংগী খোঙচৎ অসিদা শরুক তম্লি, মসিদা মীপুম খুদিংমক্না শরুক য়ারি। অদোমগী মতেং, অদোমগী থৌজালনা য়ু.পি.না খুমাং চাউশিনবগী অনৌবা পন্দোম লোম্বা ঙমগদৌরিবনি। নখোয়না কোরোনা অসিনা অমুক হন্না নমথবা ঙমহনদনবা অচৌবা থৌদাং অমা লৌফম থোকই।
কোরোনা শন্দোকপগী চাং অসি নেমথরক্লে অদুবু চেকশিনদবা হেনগৎলক্লবদি মসি অচৌবা ৱেব অমা ওইরকপসু য়াই। লৈবাক কয়াগী মসিগী এক্সপরিয়েন্স অসি ঙসি ঐখোয়গী মাংদা উবা ফংলে। মরম অসিনা ঐখোয়না চৎনা কাংলোনশিং চেকশিন্না ঙাক্না চৎপা তাই। মীপুম খুদিংদা বেক্সিন-লেম্না বেক্সিন ফংহনবা হায়বা কেম্পেন অসিদা য়াওশিনবা তাই। মীপুম খুদিংমক বেক্সিন কাপথোকপা তাই। বাবা বিশ্বনাথ অমসুং ইমা গঙ্গানা নখোয় পুম্নমক থৌকানবিবা ওইসনু। য়াইফ পাউজেল অসিগা লোইননা পুম্নমকপু হন্না-হন্না থাগৎচরি!
হর-হর মহাদেব !!


c: text/html

text:
পীক্লিবা অঙাংশিংগী Aadhaar Card করম্না এপ্লাই তৌগনি, করি মথৌ তাগনি।হৌজিক্কী মতমদা ঐখোয় খুদিংমক্কী ওইনা Aadhaar Card অসি চঙদবা য়াদ্রে। পীক্লিবা অঙাংদগী হৌরগা খুদিংমক্না Aadhaar Cardকী দমক এপ্লাই তৌবা য়াই। ইউনিক্ আইদেন্তিফিকেসন অথোরিতি অফ ইন্দিয়ানা পীবা মশিং ১২ য়াওবা ইউনিক্ নম্বর অমগা লোয়ননা Aadhaar Card ফংগনি। অঙাং অহল খুদিংক্কী ওইনা চপ মান্নবা মওংগী আধার কার্দ ফংগনি। অদুম ওইনমক চহি মঙাগী মখাদা লৈবা অঙাংশিংগী দমক্তদি মখোয়দগী বাইওমেত্রিক কেপচর তৌরোই। হায়বদি চহি মঙাগী মখাদা লৈবা অঙাংশিংদগীদি Aadhaar Cardকী দমক মখোয়দগী মীৎ অমসুং খুৎমচা তরাগী ময়ি রেকোর্দ তৌরোই। মমা মপাগী ইউআইদি রিফরেন্স তৌরগা অঙাংশিংগী Aadhaar Card ইসু তৌগনি। অঙাং অদুনা চহী ৫ নত্রগা চহী ১৫ মপুঙ ফারকপা মতমদা অমুক হন্না মহাক্কী লৈফম, ফোতো, মীৎ অমসুং খুৎমচা ময়ি আপদেত তৌবা ওইনা বাইওমেত্রিক পীবা তাগনি। অঙাংগী বার্থ সার্তিফিকেত অমসুং মমা মপাগী আধার কার্দ চংগনি।
#AadhaarForMyChild— Aadhaar (@UIDAI) February 7, 2020
Everyone can enrol for Aadhaar - even a new born child. All you need is the child's birth certificate and Aadhaar of one of the parents. Book appointment from: https://t.co/QFcNEqehlP pic.twitter.com/0Ncvr6XCKD
অঙাংশিংগী Aadhaar Card এপ্লাই তৌবগী করি তৌগনিঃ-
- মনাক নকপদা লৈবা আধার সেন্টরদা চৎকদবনি।
- অঙাং অদুগী বার্থ সার্তিফিকেত পুরগা মমা-মপা নত্রগা গার্জিয়ান অমগা চৎকদবনি।
- চহি ৫ মখাগী অঙাংগীদি বাইওমেত্রিক লৌরোই।
- অঙাংগী আধারগা মহাক্কী মমা মপাগী আধারগা লিঙ্ক তৌগনি।
#AadhaarUpdateChecklist— Aadhaar (@UIDAI) February 4, 2020
Remember to take your child to nearby Aadhaar Kendra for the mandatory biometric update at age 5 years and again at age 15 years. This is important to keep your child's data updated and makes it easy for the child to use Aadhaar when required. pic.twitter.com/IWWUwTdE9W
করি করি দোকুমেন্ত মথৌ তাগনিঃ-
অঙাংশিংগী Aadhaar Cardকী দমক ওনলাইনদা বুক তৌবা য়াই। মসিগী দমক ইউআইদিএআই গী ৱেবসাইততা চঙলগা আধার কার্দ রেজিস্ট্রেসনদা ক্লীক তৌগনি। মেনফম থোকপা মমা মপাগী অমসুং অঙাংগী মেনগদবশিং মেনশিল্লবা মতুংদা এপোইন্টমেন্ট ফিক্স তৌবগী বতন অদুদা ক্লীক তৌগনি। অদুম ওইনমক আধার সেন্টরদা চৎপা মতমদা রিফারেন্স নম্বর গা লোয়ননা চঙগদবা দোকুমেন্টশিং পুবা কাউরোইদবনি।
- অঙাংগী বার্থ সার্তিফিকেত নত্রগা স্কুলনা ইসু তৌবা আইদি কার্দ।
- মপা নত্রগা মমাগী Aadhaar Card অমসুং এদ্রেস/আইদি প্রুফ।
----------------------------------------------------Get latest News Updates Please Download Lakhipuronline Android app CLICK HERE
To Subscribe Lakhipuronline YouTube Channel CLICK HERE

robotstxt: allowed

filter: keep


text:
খুরুমজরি,
ঙসি ময়ামগা ৱারী শানবা অসিদা য়াম্না অপেনবা পোকই। অপেনবা পোকপগী মরমদা দিল্লীদগী থাবা চেং-চাক খুদিংমক বেনিফিসিয়রী খুদিংমক্কী পুখম য়ৌনবা ঙম্লি। মমাংগী সরকারশিংনা উত্তর প্রদেশতা লায়রবশিংগী চেং-চাক অসি লুৎ তৌখিবা অসি মদুগী মওং অদু চত্থদ্রে হায়বা ৱাফম অসিদা অপেনবা পোকই। প্রধান মন্ত্রী গরীব কল্যান অন্ন য়োজনা য়ু.পি.দা ইমপ্লিমেন্ত তৌরিবা মওং অসিনা অনৌবা উত্তর প্রদেশকী মশক তাকপদা পাঙ্গল হাপ্লি। নখোয়না ৱা ঙাংবদা লৈরিবা থৌনা, থাজবগা লোইননা ৱা ঙাংলিবা অমসধং নখোয়গী ৱাহৈ খুদিংমক্তা অশেংবা অচুম্বা য়াওরি, নখোয়গী ৱারী শাবদা ঐঙোন্দা নুংঙাইবা পোকই। মসিদা ঐহাক্না য়াম্না অপেনবা পোকই। ঙসি ঐহাক্কী ইফমদা নখোয়গীদমক্তা থবক তৌনবগী ইনোৎ অদু হেনগৎলে। লাকও নখোয়গী ৱারী শারসি, হৌজিক ঐখোয়না প্রোগ্রাম মখা চত্থরসি।
ঙসিগী থৌরম অসিদা উত্তর প্রদেশকী মুখ্য মন্ত্রী, য়োগীসু শরুক য়ারি, কর্ময়োগীশু শরুক য়ারি। ঐখোয়গী য়োগি অদিত্যনাথজী, য়ু.পি. সরকারগী ঐখোয়গী মন্ত্রী পুম্নমক, পার্লিয়ামেন্তদা লৈমিন্নরিবা ঐহাক্কী মরূপ পুম্নমক, এম.পি. পুম্নমক, এম.এল.এ.শিং, মেয়রশিং, জিলা পঞ্চায়ৎকী অধ্যকশিং অমসুং ঙসি উত্তর প্রদেশকী মফ খুদিংমক্তা মশিং য়াম্না তিল্লিবা ঐহাক্কী নুংশিরবা ইচিল-ইনাওশিং য়েংবীয়ু ওগস্ত থা অসিনা ভারতকী পুৱারীদগী হৌরগা মাই পাকপশিং পুরক্লি। ভারতনা খুদম চনবা হৌরক্লে। ঙসিগী ওগস্তকী তাং ৫ অসি য়াম্না অখন্নবা নুমিৎ ওইররে। মসি য়াম্না মরু ওইবা ওইরক্লে। পুৱারীনা চহি কয়া ফাওবা মসি রেকোর্দ তৌগনি। ওগস্তকী তাং ৫ অসিমক্তদা চহি ২গী মমাংদা এক ভারত, শ্রেস্থ ভারতকী ৱাখল্লোন অসি হেন্না চেৎশিনহনখি। দিকেদ ৭কী ময়াগী মতুংদা, ওগস্ত ৫ মক্তদা আর্তিকল-৩৭০ লৌথোকখি অমসুং জম্মি কশ্মীরগী প্রজা খুদিংমক্তা হক খুদিংমক, খুদোংচাবা খুদিংমক মপুং ফানা শরুক য়াবা ঙমহনখি। ওগস্ত ৫ অসিমক্তদা ভারত মচা করোর-করোরনা চহি চামগী মতুংদা অচৌবা রাম মন্দির শানবগী মাইকৈদা অহানবা খোঙথাং থাংখি। ঙসি অয়োধ্যাদা খোঙজেল য়াংনা রাম মন্দির শারি। অমসুং ঙসি ওগস্তকী তাং ৫ অসিনা অমুক হন্না ঐখোয়দা হরাও-নুংঙাইবা পুদুনা লাক্লি। ঙসি অসিমক, ওলিম্পিক্কী শান্নবুংদা লৈবাক অসিগী নহারোলশিংনা হোকীগী ঐখোয়গী মীংচৎ অদু অমুক হন্না হিংগৎহন্নবা মাইকৈদা অচৌবা খোঙথাং অমা থাংখ্রে। মসিগী নুংঙাইরবা মীকুপ অসি দিকেদ ৪গী মতুংদা লাকপনি। হোকীনা ঐখোয়গী জাতিগী মশক তাক্তুনা লাকখি। ঙসি ঐখোয়গী নহারোলশিংনা মীংচৎ অসি অমুক হন্না ফংদুনা লৈবাক অসিদা অচৌবা খুদোল অমা তম্বীখি। অদুবু লাইবক ফবদি নুমিৎ অসি য়ু.পি.গী মীওই করোর ১৫, ঐহাক্কী লায়রবা ইমুং-মনুংগী ইচিল-ইনাওশিং, মীওই করোর ৮০ হেনবনা সরুক য়ারিবা অসিগুম্বা য়াইফরবা থৌরম অসিগা পুন্না তামিন্নরি, হৌজিক চহি অমা হেলক্লবা অসি ফাওবা মীওইশিং অসিনা লেম্না চেং-চাক ফংলি। অদুবু ঙসি ঐহাক্না য়াইফরবা থৌরম অসি শরুক য়াবগী খুদোংচাবা অমা ফংজনু নখোয়গা উনবা ফংজরে।
ইচিল-ইনাওশিং,
নাকল অমরোমদা ঐখোয়গী লৈবাক্না, ঐখোয়গী নহারোলনা ভারতকীদমক অনৌবা মাইপাকপশিং পুরক্লি, মখোয়না মাইপাকপগী গোল চন্নবা হোৎনরি অদুগা লৈবাক অসিগী মীওই খরনা রাজনীতিগী ওইবা কান্নবগীদমক সেল্ফ গোল চন্নবা হোৎনরি। লৈবাক অসিনা করি পাম্লি, লৈবাক অসিনা করি ফংবা ঙম্লি, লৈবাক অসিনা করম্না হোংলক্লি হায়বা অসি মখোয়দদি করিসু থোইদোক্তে। মীওইশিং অসিনা মখোয়গী ওইজবগীদমক লৈবাক অসিগী মতম অমসুং থৌনা লিংজেল অনিমক মাংহন্নবা হোৎনরি। মীওইশিং অসিনা রাজনীতিগী ওইবা মশাগী ওইজবগীদমক মীয়ামগী অপাম্বা ফোঙদোকফম ওইরিবা শেংলবা মফম ওইরিবা সম্বিধানবু লেপ্পা লৈতনা খোঙ্গোইনরি। ঙসি লৈবাক অসিগী প্রজা খুদিংমক্না অহানবা ওইনা মীওইবা জাতিনা চহি ১০০দা থেংনবা খ্বাইদগী অচৌবা খুদোংথিবা অসি থেংননবা কন্না হোৎনরি। অমসুং মীওইশিং অসিনা লৈবাক অসিগী চাউখৎ-থৌরাংগী পাইখৎলিবা থবক অসি করম্না অপনবা পীসিগে হায়না হোৎনরি। অসুবু মরূপশিং, অচৌবা লৈবাক অসিনা, লৈবাক অসিগী মীয়াম্না অসিগুম্বা পুকচেল পীকপা অমসুং লৈবাক্কী মায়োক্তা লৈবা রাজনীতিগী বন্দি ওইদুনা লৈবা য়ারোই। মীওইশিং অসিনা লৈবাক অসিবু, লৈবাক অসিগী চাউখৎ-থৌরাংবু থিংনবা ফনা হোৎনরবসু, লৈবাক অসি মখোয়না থিংবা ঙম্লোই।মখোয়না সম্বিধানবু থিংনবা হোৎনরি। অদুবু মীওই করোর ১৩০ অসিনা লৈবাক অসিনা চাউখৎপদা অপনবা থোকহল্লোই। শীংনবা খুদিংমক মায়োক য়াদুনা লৈবাক অসিনা হীরম খুদিংদা খোঙজেল য়াংনা মাংদা চংশিল্লি। হৌখিবা চয়োল খরা অসি য়েংবীয়ু অমসুং লৈবাক অসিনা অনৌবা রেকোর্দশিং থম্নবা হোৎনরিবা মরম অসিদা অমুক্তা য়েংবীয়ু। অমসুং মীওই খরানা দিল্লীদা সম্বিধান্দা অপনবা পীনবা হোৎনরি। করিগুম্বা ঐখোয়না হৌখিবা চয়োলশিং অসিদা য়েংলুবা আরবদি মফম খুদিংমক্তা ভারত মচাগী পাঙ্গল অমসুং চাউখৎপা উবা ফংগনি। লৈবাক পুম্বনা ওলিম্পিক্সতা অমুক্তা ওইখিদ্রিবা মওংদা পর্ফোর্মেন্স উৎলিবা অসি থৱাই য়াওনা য়েংনরি। ভারতনা ভেক্সিনেসনগী হীরমদসি মীওই করোর ৫০গী য়ুমথোংদা চৎতুনা লেপতুনা মাই পাকপা ঙমখ্রে। য়াম্না থুনা মশিং অসি শোইদনা হেল্লগনি। কোরোনাগী মতম অসিদসু ভারতকী ইন্তর্প্রাইসনা অনৌবা পরাদিমসিং শেম্লি। মসি জুলাই থাদা খোমগৎখিবা জি.এস.তি. নত্ত্রগা ঐখোয়গী এক্সপোর্ত ওইরবসু, মখোয়না অনৌবা পন্দোম লোম্বা ঙম্লি। জুলাইদা লুপা করোর লাখ ১.১৬কী জি.এস.তি. খোমগৎখিবা অসিনা শেন্মীৎলোন খুমাং চাউশিল্লি তাকখ্রে। মসিগা ইরোইননা ভারতগী এক্সপোর্ত অসি নীংতম্লবা মতুংদা অহানবা ওইনা থা অমদা লুপা করোর লাখ ২.৫ হেনখি। অমসুং মসি হন্দক্কী থা অসিদা ওইখি। দিকেদ কয়াগী মতুংদা ঐখোয়না লৌউ-শিংউগী ওইবা এক্সপোর্তশিংদা মালেমগী মকোক থোংবা লৈবাক ১০গী মনুংদা চল্লি। ভারতকী মমাই ওইরিবা, লৈবাক অসিগী অহানবা মেদ ইন ইন্দিয়া এয়রক্রাফ কেরিয়র বিক্রান্তনা সমুদ্রদা মহাক্কী চায়েং চত্থবা হৌখ্রে। শীংনবা খুদিংমক মায়োক্নদুনা ভারতনা মালেমগী খ্বাইদগী ৱাংবা গারী চেনবা য়াবা লম্বেল লদাখতা শেম্বা লোইশিনখ্রে। হন্দক ভারতনা তুংলমচৎতা দিজিতেল ইন্দিয়া মপাঙ্গল হাপকদবা ই-রুপি হৌদোকখ্রে অমসুং মসিনা য়াইফ থৌরাংগী স্কীম অসিগী কান্নবা থুংহনবা ঙম্লগনি।
মরূপশিং,
মখোয়গী ফমগীদমক্তা খক্তা ৱাখিবশিংনা হৌজিক ভারতপু খাম্বা ঙম্লরোই। অনৌবা ভারতনা, ফম নত্তনা তকমান লৌদুনা মালেমবু খুদুম চল্লি। অনৌবা ভারতকীদমক মাংদা চংশিন্নবা লম্বেল অসি ইমুং-মনুংগী মহুৎ হোৎনবা কনবনা লেপ্লগনি। অমসুং মরম অসিনা ঙসি ভারতকী নহারোলশিংনা হায়রি – ভারতনা মাংদা চংশিল্লি, ভারতকী নহারোলনা মাংদা চংশিল্লি
মরূপশিং,
ঙসিগী য়োগিজী অমসুং মহাক্কী সরকারনা শিল্লিবা থৌরম অসি হেন্না মরু ওইরক্লি। অৱাবা মতম অসিদা লায়রবা মীওই অমতনা মহাক্কী য়ুমদা রাসন য়াওদনা লৈহল্লোইদবনি হায়বা অসি য়াম্না মরু ওই।
মরূপশিং,
লাইচৎ অসি হৌখিবা চহি চমা অসিগী খ্বাইদগী অচৌবা খুদোংথিবা ওইবতা নত্তনা মসিনা মালেমগী মীওই বিলিয়ন কয়া, অপুনবা মীওইবা জাতিবু হীরম কয়াদা অৱাফমদা তাহল্লি। অমসুং মসিনা খ্বাইদগী অচৌবা শীংনবা অমা ওইহল্লি। হৌখিবা মতমদা লৈবাক অসিদা অসিগুম্বা অচৌবা খুদোংথিবা অমা থোকপা মতমদা লৈবাক অসি সিস্তেম পুম্নমক্তা চাউনা ফীভম শোকহনখি হায়বা ঐখোয়না থেংনখ্রে। মীয়ামগী থাজবসু মাংখি। অদুবু ঙসি ভারতনা, ভারতী প্রজা খুদিংমক্না লাইচৎ অসি অরৈবা পাঙ্গল ফুদোক্তুনা লাইচৎ অসি থেংনরি। মেদিকেল সর্ভিসেসকা মরী লৈনবা ইনফ্রাস্ত্রকচর ওইরবসু, মালেমগী খ্বাইদগী চাউবা লেম্না তীকা থাদোকপগী খোঙজং ওইরবসু নত্ত্রগা ভারত মচাশিংবু চরা হেনবদগী কন্নবা খ্বাইদগী চাউবা খোঙজং ওইরবদু ভারতনা প্রোগ্রাম অসি লুপা করোর লাখ কয়া-কয়া চংদুনা মাই পাক্না মাংদা চংশিল্লি। লাইচৎকী খুদোংথিবা থোক্লিঙৈ চৈরক্তা ভারতনা মহাক্কী মশিং য়াম্লবা জোব ক্রিএতর অমসুং অচৌবা মেগা ইনফ্রাস্ত্রকচর প্রোজেক্তশিং ফাওবা লেপহনখিদে। য়ু.পি.গী মীয়াম্না অমনা অমগী মতেং পাংনদুনা লৈবাক অসিগী মতিক-ময়াই হেনগৎহন্নবা হোৎনরিবা অসিদা ঐহাক্না নুংঙাইবা পোকই। য়ু.পি.দা হায়ৱেজ, এক্সপ্রেসৱেজ অমসুং দেদিকেতেদ ফ্রৈৎ কোরিদোরশিং অমসুং দিফেন্স কোরিদোরশিংগুম্বা প্রোজেক্তশিংনা খুমাং চাউশিল্লিবগী খোঙজেল অসি মসিগী খুদম অমনি।
মরূপশিং,
অসিগুম্বা খুদোংথিবা অমা লৈরবসু রাসনদগী হৌরগা অতৈ চান্নবা পোৎলমশিংগী মমলশিং অসি মালেম শিনবা থুংবদা অৱাবা থেংনরবসু ঐখোয়না লাকশিন্নবা হোৎনরি। অসিগুম্বা ফীভম অসিদা ঐখোয়না অপীকপা ঈচাউ অমনা ফাওবা শঙ্গোম অমসুং মনা-মশিংগী মমলশিং হেনগৎহনগনি হায়বা খঙই। খজিক্তং অপনবা পীবনা পোৎ মমল ৱাংখৎহল্লি। ঐখোয়গী মমাংদা অচৌবা শীংনবা অমসু লৈরি অদুবু মসি লাকশিন্নবা ঐখোয়না কন্না হোৎনরিবা হায়না ঐখোয়গী লায়রবা মিদল ক্লাসকী ইচিল-ইনাওশিংদা থাজবা পীরি; মসি নখোয়গী মতেংগা লোইননা ওইথোকপা ঙমগনি। কোরোনাগী মতমগী মনুংদা ফাওবা লৌউ-শিংউ অমসুং মরী লৈনবা থবক-থৌরমশিং অসি লেপহনখিদে অদুবু মসি নীংথিনা চেকশিন থৌরাং লৌখৎতুনা মখা চত্থহনখি। লৌমীশিংনা মরু-মরাংশিং অমসুং হারশিং অমসুং মখোয়গী পোত্থোকশিং য়োনবা মতমদা অপনবা অমত্তা থোক্তনবা নীংথিনা শিল-লাংখি। মরম অসিনা ঐখোয়গী লৌমীশিংনা রেকোর্দ ওইনা পোত্থোক পুথোকখি অমসুং সরকারনসু এ.এস.পি.দা পোৎশিং অসি লৈবগী অনৌবা রেকোর্দ থম্বা ঙমখি। অমসুং ঐখোয়গী য়োগিজীগী সরকারনা হৌখিবা চহি মরি অসিদা চহি খুদিংগী ওইনা এম.এস.পি.দা চেং-হৱাই লৈশিনবগী অনৌবা রেকোর্দশিং থম্লি। হৌখিবা চহিগা চাংদম্নবদা গেহু অমসুং ফৌ এ.এস.পি.দা লৈশিনবনা কান্নবা ফংহনখিবা লৌমীশিংগী মশিং অসি শরুক অনি হেনগৎখ্রে। য়ু.পি.গী লৌমীগী ইমুং-মনুং লাখ ১৩ হেনবনা মখোয়গী বেঙ্ক একাউন্তশিংদা মখোয়গী পোত্থোক্কী লুপা করোর ২৪,০০০রোম হকথেংননা ফংখি।
মরূপশিং,
কেন্দ্র অমসুং উত্তর প্রদেশকী দবল ইঞ্জিন সরকারনা মীচম প্রজাগী খুদোংচানবা অমসুং শক্তি পীনবা লেপ্তনা হোৎনরি। কোরোনা লাইচৎ লৈরবসু কেম্পেন অসিনা লায়রবদা খুদোংচাবশিং ফংহনবদা তপথবা তৌখিদে। হৌজিক ফাওবদা, য়ু.পি.গী খুঙ্গংগী অমসুং সহরগী লায়রবা ইমুং-মনুং লাখ ১৭ হেনবদা পক্কাগী য়ুমশিং সেঙ্কসন তৌখি। লায়রবা ইমুং-মনুং লাখ কয়া-কয়াদা য়ুমদা তোইলেৎ ফেসিলিতীশিং ফংহনখ্রে। উজ্বালাগী মখাদা লায়রবা ইমুং-মনুং করোর ১.৫রোমদা লেম্না চাক থোং গ্যাস ফংহনখ্রে অমসুং ইমুং-মনুং লাখ কয়াদা ইলেক্ত্রিসিতী কন্নেক্সনশিং পীখ্রে। য়ু.পি.দা য়ুমথোং খুদিংদা ঈশিং পীনবা মিসন খোঙজেল য়াংনা চংশিল্লি। হৌখিবা চহি অনিগী মনুংদা য়ু.পি.দা খুঙ্গংগী য়ুমথোং লাখ২৭তা তোতি ঈশিং সপ্লাই তৌখ্রে।
ইচিল-ইনাওশিং,
দবল ইঞ্জিনগী সরকার অসিনা লায়রবশিং, দলিতশিং, শোত্থরবশিং, আদিৱাসিশিংগীদমক্তা পাইখৎলিবা য়োজনাশিং অসি খোঙজেল য়াংনা পাইখৎপা ঙমহল্লি। পি.এম. স্বনিতি য়োজনাসু মসিগী অচৌবা খুদম অমনি। কোরোনানা ওইহনখিবা ফীভমশিংদা স্ত্রীৎ ভেন্দরশিং অসি মখোয়গী পুন্সি মহিং অদু লেপহনদনবা বেঙ্কশিংগা লোইননা লিঙ্ক তৌখি। অতেনবা মতমগী মনুংদা স্কীম অসিগী মখাদা য়ু.পি.দা মরূপ লাখ ১০রোমদা কান্নবা পীনবা থবক হৌখ্রে।
মরূপশিং,
হৌখিবা দিকেদশিংদা উত্তর প্রদেশকী মশক অসি করিনা তাকপগে অমসুং উত্তর প্রদেশকী মতাংদা করি হায়না পনবগে হায়বদু নিংশিংদুনা য়েংবীয়ু। উত্তর প্রদেশ অসি মতম পুম্বদা রাজনিতীগী ওইবা মীৎয়েং অমদা উদুনা লাক্লি। লৈবাক অসিগী চাওখৎ থৌরাংদা য়ু.পি.না অচৌবা থৌদাং লৌবা য়াই হায়বসি খন্নবীরমদে। দিল্লীগী শিংহাশন ফংনবা লম্বেল অসি য়ু.পি. ফাওদুনা চৎলি হায়না খনজবা কয়া অমা থোরকখ্রে অদুগা কয়া অমনা চৎখ্রে অদুবু মখোয়না ভারতকী প্রোসপরিতী লম্বেল অসিসু য়ু.পি. ফাওদুনা চৎলি হায়বসি কৈদৌনুংদা নিংশিংখিদে। মসিগী মীওইশিং অসিনা উত্তর প্রদেশ অসি রাজনিতীগী মরুওইবা মফম অমখক ওইনা থম্বীরম্মি। মীওই খরানা য়ু.পি. অসি ইমুং মনুংগী নত্ত্রগা রাজনিতীগী ওইবা অপাম্বগী খক্তা ওইনা শিজিন্নরি। হায়রিবা মীওইশিং অসিগী অনেম্বা রাজনিতী অসিনা মরম ওইদুনা অসিগুম্বা চাওরবা রাজ্য অসি ভারতকী ইকনোমিক দিবেলপমেন্তকা মরী লৈনহল্লমদে। হোয় মীওই খরা মমিং চৎলি ইমুং খরনা ইনাক খুল্লি। হায়রিবা মীওইশিং অসিনা য়ু.পি. অসি শেমগৎপগী মহুৎতা মখোয় মশাখক্তমক শেমগৎখি। ঙসিদি উত্তর প্রদেশ অসি হায়রিবা মীওইশিং অদুগী তমথীরবা সর্কল অদুদগী নান্থোরক্তুনা মাংলোমদা চংশিল্লকপদা ঐহাক্না নুংঙাইবা পোকই। দবল ইঞ্জিন সরকার অসিনা য়ু.পি.গী তৌবা ঙম্বা অসি অখুবা মীয়েংদা য়েংলম্বা অদুদগী হোংদোকপা ঙম্লে। হৌখিবা চহিশিংদা য়ু.পি.না ভারতকী গ্রোথ ইঞ্জিন্দা পাৱরহাউস ওইবা য়াই হায়বগী থাজবা অদু শেমগৎপা ঙম্লে। য়ু.পি.গী পুৱরীদা অহানবা ওইনা ইচম চমজবা মীওইশিংগী মঙলানশিংগী মতাংদা খন্নবা হৌরে। য়ু.পি.গী পুৱরীদা অহানবা ওইনা ক্রিমিনেলশিংগী মরক্তা অকিবগী এতমোসফিয়র অমা পোকহনবা ঙম্লে। য়ু.পি.গী পুৱরীদা অহানবা ওইনা লাইরবশিংবু তুহৎপীবা, অশোনবশিংবু নমথবীবা অমসুং আইন কাইনা লৈশিনবা মীওইশিংগী ৱাখল্লোন্দা অকিবগী মমি অমা তাহনবা ঙম্লে।
শেঞ্জা-থুমজা অমসুং নেপোতিজমদা লাইচুরবা সিস্তেম অসিদা অচৌবা অহোংবা অমা লাকপা হৌখ্রে। ঙসি য়ু.পি.দা মীয়ামগী একাউন্তদা হকথেংননা য়ৌহনদুনা, মীয়ামদা কান্নবা ফংহনদুনা মীয়ামগী শিয়রগী শেলয়েক খুদিংমক য়ৌহন্নবা হোৎনরি। ঙসি য়ু.পি. অসি ইনভেস্তমেন্তগী সেন্তর ওইরক্লি। অচৌবা কম্পনীশিংনা য়ু.পি.দা লাক্নীংলি। য়ু.পি.দা ইনফ্রাস্ত্রকচরগী মেগা প্রোজেক্তশিং দিবেলপ তৌরি, ইন্দস্ত্রিএল কোরিদোরশিং শেমগৎলি অমসুং অনৌবা থবক্কী খুদোংচাবশিং পীরি।
ইচিল ইনাওশিং,
উত্তর প্রদেশতা লৈরিবা হোৎনবা কনবা মীয়াম অসিনা মরোমদোম লেপ্পা ভারত, মাই পাকপা ভারত অমা শেমগৎপাদা অচৌবা থৌদাং অমা লৌগনি। ঙসি ঐখোয়না নিংখাতম্বগী চহি ৭৫ শুরকপগী পালন তৌরি, নিংতম্বগী থৌরম পাংথোক্লি। মসিগী থৌরম অসি নিংখাতম্বগী থৌরম খক্তা নত্তে। মসি লাক্কদৌরিবা চহি ২৫ অসিগী অচৌবা পান্দমশিং, অচৌবা ৱারেপশিংগী লৌনবগী খুদোংচাবা অমনি। মসিগী ৱারেপশিং লৌবদা উত্তর প্রদেশনা অচৌবা থৌদাং লৌরি। হৌখিবা দিকেদ কয়াদা উত্তর প্রদেশনা ফংবা ঙখিদবা অদু ফংবা ঙম্নবা খুদোংচাবা অমনি। মসিগী দিকেদ অসি উত্তর প্রদেশতা হৌখিবা চহি ৭০ অসিদা পাংথোকপা ঙমখিদ্রবা থবক কয়া পাংথোক্নবা দিকেদ অমনি। মসিগী থবকশিং অসি য়ু.পি.গী নহা পুম্বা, ঐখোয়গী ইচানুপীশিং, লাইরবা, তুহৎপিরবা, শোত্থরবা কাংলুপশিং য়াওদনা অমসুং মখোয়দা খুদোংচাবশিং পীদনা মসিগী থবক অসি পাংথোকপা য়ারোই। ঐখোয়না সবকা সাথ, সবকা বিকাস অমসুং সবকা বিশ্বাস হায়বা মন্ত্র অসিগা মাংলোমদা চংশিল্লি। হৌখিবা মতমদা এজুকেসনগা মরী লৈননা অচৌবা ৱারেপ অনি লৌখ্রে অদুগা মসিনা উত্তর প্রদেশতা চাওনা কান্নবা ফংহল্লগনি। অহানবা ৱারেপ অসি ইঞ্জিনিয়র তম্বগা মরী লৈনৈ। য়ু.পি.গী খুঙ্গংশিংগী অমসুং লাইরবা অঙাংশিংনা ইমহজিনিয়রিং অমসুং তেক্নিকেল এজুকেসনগা মরী লৈনবা মহৈ মশিংদা লোন্না মরম ওইরগা চাওনা অপনবা পীরি। হৌজিক্তি মসিগী তঙাইফদবা অসি লৌথোকখ্রে। ইঞ্জিনিয়রিং অমসুং তেক্নিকেল এজুকেসন অসি হিন্দী য়াওনা ভারতকী লোন কয়ামরুমদা তম্বীরগনি। মোর্দর্ন তেক্নোলোজী শিজিন্নদুনা খ্বাইদগী ফবা কোর্স, খ্বাইদগী ফবা করিকুলম শেমখ্রে। লৈবাক অসিদা লৈরিবা ইন্সতিত্যুসন কয়ামরুমদা মসিগী খুদোংচাবা অসি ইম্প্লিমেন্ত তৌবা হৌখ্রে।
ইচিল ইনাওশিং,
অতোপ্পা মরুওইবা ৱারেপ অমদি মেদিকেল এজুকেসনগা মরী লৈনবনি। ও.বি.সি.শিং, শোত্থরবা কাংলুপশিং অসি মেদিকেল এজুকেসন্দা ওল ইন্দিয়া কোতাদগী রিজর্বেসন ফংহনদে। মসিগী ফীভম অসি হোংদোক্লদুনা হন্দক্তা ঐখোয়গী সরকারনা মসিদা ও.বি.সিগী রিজর্বেসন চাদা ২৭ পীখ্রে। মসি খক্তা নত্তনা সেন্সন অসিদগী জেনরেল কেতগোরীগী লাইরবা ইমুংগী অঙাংশিংগী রিজর্বেসন চাদা ১০সু ইম্প্লিমেন্ত তৌরগনি। মসিগী ৱারেপ অসিনা মেদিকেলগী লমদা দোক্তর ওইবা পাম্বশিংগী অচৌবা তেলেন্ত পুল অমা শেম্লগনি। মসিনা লাইরবা অঙাংশিংগী দোক্তর ওইনবা লম্বেল অমা শেম্লগনি।
ইচিল ইনাওশিং,
হেল্থ সেক্তরদসু হৌখিবা চহি খরা অসিদা মমাংদা অমুক্তা পাংথোকখিদ্রিবা মওংদা উত্তর প্রদেশতা থবক কয়া পাংথোকখ্রে। করিগুম্বা মালেমগী লাইচৎ কোরোরনা অসি য়ু.পি.দা চহি ৪-৫গী মমাংদা লাক্লমলবদি ফীভম করি ওইরমগনি হায়বদু খন্দুনা য়েংবীয়ু। মতম অদুদা লোক লাইহৌ, লাইহৌ, কোলেরা অসি মতম অদুদা মীয়ামগী পুন্সি মাংবা লাইনা ওইরমখি। ঙসিদি উত্তর প্রদেশ অসি মীওই করোর ৫.২৫ মুক ভেক্সিনেসন তৌখিবা অহানবা রাজ্য ওইখ্রে। হায়রিবা অসি মীওই খরনা মেদ ইন ইন্দিয়া ভেক্সিনশিংগী মতাংদা চমম্নবা ৱাফম অমসুং অরানবা ৱফম শন্দোক্লিঙৈ চৈরক্তনি। অদুবু ৱাখল খন্থবা ঙম্লবা য়ু.পি.গী মীয়াম্না চম্নমবা অরানবা খুদিংমক লৌখিদে। উত্তর প্রদেশনা মীপুম খুদিংমক্কী লেম্না ভেক্সিন কাপথোক্নবা কেম্পেন অসি খোংজেল য়াংনা পাইখৎকনি অমসুং মাস্ক শিজিন্নবা অমসুং গজ অনিগী অরাপ্পা থম্বগী রুলশিং ঙাক্কনি হায়না ঐহাক্না থাজবা থম্মি। অমুক্কা হন্না ঐহক্না পি.এম. গরিব কল্যান অন্ন য়োজনাগী বেনিফিসয়রীশিংদা য়াইফ-মঙ্গোল পীজরি। য়াম্না থুনা হরাও কুহ্মৈশিং লাক্লগনি। দিৱালি ফাওবদা হরাও কুহ্মৈ কয়ামরু লৈরে। মরম অদুনা ঐখোয়না হায়রিবা হরাও কুহ্মৈশিং অসিগী মনুংদা লাইরবা অমত্তা অৱাবা মায়োক্নদনবা দিৱালি ফাওবা লেম্না চেং ফংহন্নবা ৱারেপ লৌরে। ঐহাক্না অমুক্কা হন্না লাক্কদবা হরাও কুহ্মৈশিং অসিগী মাংওইননা পুম্নমকপু য়াইফ-মঙ্গোল পীজরি। পুম্নমক্কা লোইননা ইমুং মনুংগী মীওইশিংসু হকচাং ফনা লৈবা ওইরসনু। হন্না হন্না থাগৎপা ফোঙদোকচরি!!


text:
ইন্দোনেসিয়ানা য়ুম্বু ওইদুনা চৎথরিবা জকার্তা এসিয়ান গেমস্ কী ফেন্সিংগী ভারতকী থৌদাম কবিতা দেবী য়াওবা নুপীগী ঈপী তীমনা ইন্দোনেসিয়াবু পাঞ্জল ৪৫ – ২৪ দা মাইথিবা পীখ্রে। ঙসি (আগষ্টকী তাং ২৪) ভারতকী মতমদা অয়ুক পুং ৭ মখায়দা শান্নখিবা রাউন্দ অফ সিক্সতিনগী মেচ অমদা ভারতনা ইন্দোনেসিয়াবু পাঞ্জল ৪৫ – ২৪ দা মাইথিবা পীখিবনি।
জাকর্তা কনভেন্সন সেন্টরদা শান্নখিবা মেচ অদুদা ভারতকী তীমদা শরুক য়াখিবা শান্নরোইশিংদি ঈনা অরোরা, জস সিরাট সিং, জ্যোতিকা দত্ত অমসুং থৌদাম কবিতা দেবী নি। ইন্দোনেসিয়াগী মাইগৈদা শরুক য়ারিবা শান্নরোইশিংদি মেগাৱাতি, অনিস রিয়াতি, সুত্রুসিনি অমসুং আইসা এলিজাবেথ নি। পনবা য়াই, শান্নবা অসিদা শরুক য়ারিবা থৌদাম কবিতা দেবী কাছার জিলাগী লখিপুর সাবদিভিজনগী মনুং চনবদা লৈবা তলেনখুনদগীনি।
Pao sing asi ga loinana atei e-pao gi damak
Lakhipuronline android app install toubiyu CLICK HERE


text:
অকোইবগী ফিভম অমসুং ঊমংগী মন্ত্রালয়
অর্বান ফোরেস্ত স্কিম্না মথংগী চহী ৫দা লৈবাক শিনবা থুংনা ‘নগর বন’ ২০০ শেমগৎকনি
অর্বান ফোরেস্তনা শহরশিংদা কুইনদগী চৎনরক্লবা খুঙ্গংগী উমংবু হিংগৎহল্লগনিঃ শ্রী প্রকাশ জবাদেকর
Posted On:
05 JUN 2020 1:27PM by PIB Imphal
ৱর্লদ এনবাইরনমেন্ত দেগী থৌরমদা সরকারনা ঙসি মীয়ামগা লোয়ননা অমসুং ফোরেস্ত দিপার্তমেন্ত, ম্যুনিসিপাল বোদীশিং, এন.জি.ও.শিং, কোর্পোরেৎশিং অমসুং লমদমগী মীয়ামশিংনা মতেং পাংনদুনা মথংগী চহী ৫দা অর্বান ফোরেস্ত ২০০ শেমগৎনবা নগর বন স্কিম থবক ওইনা পাংথোক্লগনি হায়না লাউথোকখ্রে। ৱর্লদ এনবাইরনমেন্ত দে (দবল্যু.ই.দি.) অসি চহী খুদিংগী জুন ৫দা পাংথোকই। য়ুনাইতেদ নেসন্স এনবাইরনমেন্ত প্রোগ্রাম (য়ু.এন.ই.পি.)না পীবা হীরমদা মীৎয়েং চংদুনা এনবাইরনমেন্ত, ফোরেস্ত অমসুং ক্লাইমেৎ চেঞ্জগী মন্ত্রালয়না দবল্যু.ই.দি. পাংথোকই অমসুং অতোপ্পা থৌরম কয়া অমসু শিল লাংই। হন্দক্কী চহীগী হীরম অসি ‘বাইওদাইবর্সিতী’নি। হৌজিক কোবিদ-১৯না ওইহল্লিবা ফিভম অসি য়েংলদুনা মন্ত্রালয়না ৱর্লদ এনবাইরনমেন্ত দে অসি হন্দক্কী চহীগী হীরম অসিগা লোয়ননা নগর বন (অর্বান ফোরেস্ত)দা অহেনবা মিৎয়েং পীদুনা ভর্চুএলদা ওইনা পাংথোক্লে।
অর্বান ফোরেস্ত করম্না ওইহনগদগে হায়বগী চেরোল অমা পুথোকপা অমসুং নগর বন স্কিম লাউথোক্তুনা কেন্দ্রগী এনবাইরনমেন্ত মন্ত্রী শ্রী প্রকাশ জবাদেকরনা হায়খিবদা উমং অসিনা শহরগী থবোম্বি ওইনা মথৌ তৌগনি অমসুং শহরগী মনুংদা লৈবা উমং ওইবা য়াবা মফমদা লৈগনি নত্ত্রগা মফমদুগী অর্বান লোকেল বোদীশিংনা পীবা অহাংবা মফমদা লৈরবসু য়াই। হন্দক্কী চহীগী হীরম, “মহৌশাগী মতম”,দা শন্দোক্না তাক্লদুনা অমসুং বাইওদাইবর্সিতীদা অখন্নবা মীৎয়েং থম্লদুনা শ্রী জবাদেকরনা হায়খিবদা ঐখোয়না মহৌশাবু ঙাক শেনগনি অমসুং মহৌশানা ঐখোয়বু অমুং ঙাক শেনগনি হায়বসি লেংদ্রবা কাংলোন অমনি।
On #WorldEnvironmentDay announced the Urban Forest scheme to develop 200 ‘Nagar Van’ across the country in next 5 years.
— Prakash Javadekar (@PrakashJavdekar) June 5, 2020
This will help revive the age old tradition of village forest in cities.#ForNature pic.twitter.com/G18JHsebti
ঙসি পাংথোকখিবা এনবাইরনমেন্ত দেগী থৌরম মনুংদা ফোরেস্ত দিপার্তমেন্ত অমসুং লোকেল বোদীশিংগা লোয়ননা পাংথোকপা পুনাইকারশিংগী খোংথাংনা মতৌ করম্না অহাংবা ঐচ.এ. ১৬.৮গী লম্বু অশংবা উমং ওইনা ওন্থোকখিবগে উৎপা ফিলম অমা কাপখি। ঙসিদি উমং অসিদা পাম্বী মখল ২৩, উচেক মখল ২৯, কুরাক মখল ১৫, রেপ্তাইল মখল ১০ অমসুং খোম থোকপা শা মখল ৩ লৈদুনা বাইওদাইবর্সিতীদা য়াম্না ফবা উমং অমা ওইরে। মসিগী অর্বান ফোরেস্ত প্রোজেক্ত অসিনা ঙসিদি ইকোলোজিকেল বেলেন্সকী খল ঙাক্তুনা অকোয়বা অমসুং মীয়ামগী তঙাই ফদবশিং পীরি। ৱারজে অর্বান ফোরেস্ত অসি লৈবাক অসিগী ওইনা তমজনিংঙাই ওইবা মওং অমা ওইরে।
হন্দক্কী চহীগী মিৎয়েং ওইরিবা ভাইওদাইবর্সিতীগী মতাংদা ৱা ঙাংবদা ভারতকী লমগী শরুক অসি মালেমগী ওইবা শরুক্কী ২.৫%খক ওইরবসু মালেমগী বাইওদাইবর্সিতীগী চাদা ৮ থোকপা লৈদুনা মীওই অমসুং শা-ঙাগী মশীং ১৬% অমসুং ঈশিং থোকফম ৪%খক্কী মফম পীরি; ঐখোয়গী চাউরবা বাইওদাইবর্সিতী অসি ঐখোয়গী ভারতকী মহৌশাগা লোয়ননা চৎপা ৱাখল্লোন অসিগী মরমদগীনি হায়না এনবাইরনমেন্তকী মন্ত্রীনা হায়খি।
Despite having many constraints like only 2.5 % of the world's landmass, with 16% of human as well as cattle population, India today has nearly 8 percent of world's #biodiversity. #WorldEnvironmentDay2020 pic.twitter.com/nz3XT5ug3b
— Prakash Javadekar (@PrakashJavdekar) June 5, 2020
ভারতকী নাত্তা মরু ওইবা পীরদুনা শ্রী জবাদেকরনা ভারত অসি উ-ৱা, শা-ঙা, উচেক-ৱায়া অমসুং লিনবু খোইরম্বা অমখক্তং লৈবা লৈবাক্নি অমসুং থৌওংসিনা ভারতকী সমাজনা অকোয়ববু ইকাই খুম্নবা অসি ময়েক শেংনা উৎলি হায়না হায়খি। চহী কয়াদগী খুঙ্গংগী উমংগী মরু ওইবা চৎনবি অমা লৈদুনা লাক্লি অমসুং হৌজিক্তি অর্বান ফোরেস্তকী স্কিম অসিনা শহরগী মফমশিংদা উমংদি লৈতনা লৈকোলখক্তমক লৈবগী অহাংবা অসিসু মেনশিল্লগনি। অমসুং অর্বান ফোরেস্ত শেমগৎপগী থৌওং অসিগা লোয়ননা অহেনবা কার্বোন সিঙ্কসু শেম্লগনি হায়না কেন্দ্রগী মন্ত্রীনা হায়খি।
থৌরম অসিদা শরুক য়াখিবা কেন্দ্রগী রাজ্য মন্ত্রী শ্রী বাবুল সুপ্রিয়োনা উ থাবদা অমসুং লৈহাওদা য়াওবা ঈশিংবু য়োক্তুনা থমদুনা লৈবাক অসিদা বাইওদাইবর্সিতী ঙাক্তুনা থম্নবা মরু ওইবা খোংথাংশিংগী মরমদা কন্না পনখি। লৈহাও মাংথরকপা, সিলতেসন তৌবা অমসুং তুরেলদা ঈশিং চেনবা হন্থরকপগী খুদোংচাদবশিং অসি থেংনগে হায়রবদি মীয়াম পুন্না হোৎনমিন্নগদবনি হায়না মখা তানা হায়খি।
থৌরম অসিদা একজেক্যুতিব দাইরেক্তর, য়ুনাইতেদ নেসন্স কনবেন্সন তু কম্বেৎ দেজরতিফিকেসন (য়ু.এন.সি.সি.দি.), শ্রী ইব্রাহিম থ্যাউ অমসুং একজেক্যুতিব দাইরেক্তর, য়ুনাইতেদ নেসন্স এনবাইরনমেন্ত প্রোগ্রাম (য়ু.এন.ই.পি.), শ্রী ইঙ্গর এন্দরসনসু ভর্চুৱেল ওইনা শরুক য়াখি।
য়ু.এন.সি.সি.দি.গী একজিক্যুতিব দাইরেক্তর শ্রী থ্যাউনা হায়খি, “হৌজিকসি মহৌশানা ঐখোয়গী তঙাইফদবা লৈবদগী ঐখোয়না মহৌশাগী তঙাইফদবা লৈবনা হেল্লা হায়বসি ঐখোয়না খংবগী মতম নত্তব্রা? হৌজিকসি ঐখোয়না থমোয় শেংনা খন্থদুনা মহৌশাগা ঐখোয়গা লৈনরিবা মরী অসি নৌনা অমুক ফগৎহনবগী মতম নত্তবরা? তশেংবদি হৌজিক অসি ঐখোয়না মহৌশাগা অনৌবা মরী অমা শেম্বগী মতম্নি”।
হন্দক্কী চহীগী হীরম অসিদা কুপ্না চংলদুনা শ্রী এন্দরসন্না মহৌশাগীদমক্তা থবক তৌবনা তুংদা লায়চৎ থোকপগী চাং হন্থহনবনি, সস্তেনেবল দিবেলপমেন্তকী পান্দম ফংবনি, ক্লাইমেৎ চেঞ্জ তপথহনবনি, হেন্না হকচাং ফবা পুন্সি হিংবনি, অফবা শেন্মিৎলোন ওইহনবনি, অশেংবা নুংশিৎ নিংশা হোনবনি অমসুং পুন্সিবু ঙাক শেন্দুনা থম্বনি হায়না হায়খি। কোবিদকী মতুংদা ওইগদৌরিবা মালেম অসিদা ঐখোয়না মহৌশাবু হেন্না ফজনা শেমগৎপা তঙাই ফদে অমসুং গ্রহ অসিবু ঙাক শেন্দুনা ঐখোয় ইশাবু ঙাক শেন্দুনা থম্বগী তঙাই ফদ্রে হায়না মখা তানা হায়খি।
মহারস্ত্রা সরকারগী ফোরেস্ত মন্ত্রী শ্রী সঞ্জয় রাথোর, এনবাইরনমেন্ত, ফোরেস্ত অমসুং ক্লাইমেৎ চেঞ্জ মন্ত্রালয়গী নৌনা খনবা সেক্রেতরী শ্রী আর.পি. গুপ্তা, দি.জি. ফোরেস্ত অমসুং স্পিসিএল সেক্রেতরী শ্রী সঞ্জয় কুমার, পরসিস্তেন্ত সীস্তেমগী অনন্দ দেশপান্দে অমসুং পুনেগী তি.ই.আর.আর.ই.গী দাইরেক্তর দাক্তর বিনিতা অপ্তেসু থৌরম অসিদা শরুক য়াদুনা মখোয়গী অখংবশিং হায়নখি।
ভারত্তা মখল কয়াগী পাম্বী অমসুং শা-ঙা কয়া লৈদুনা অমসুং ইন্দেমিক স্পিসিস কয়া লৈবা মালেমগী বাইওদাইবর্সিতী ৩৫গী মনুংদা ৪ লৈবা অফবা বাইওদাইবর্সিতী অমা লৈ। তৌবতবু মীশিং হেনগৎলকপা, উমং য়ান্থৎপা, শহর মশীং হেনগৎলকপা অমসুং ইন্দস্ত্রী মশীং হেনগৎলকপসিনা ঐখোয়গী মহৌশাগী পোত্থোকশিং অসিদা খুদোংথিংঙাই ওইরক্তুনা বাইওদাইবর্সিতী মাংলকপগী নুংনাংবা লৈরে। গ্রহ অসিদা পুন্সি মখা তানা লৈহন্নবা অমসুং তোঙান তোঙানবা ইকোলোজিকেল সর্বিসশিং পীবদা বাইওদাইবর্সিতী অসি য়াম্না মরু ওই। বাইওদাইবর্সিতী ঙাক শেন্দুনা থম্বা অসি মনুং চংশিন্না লৈবা উমংগী শরুকশিংদা থমগদবনি হায়না কুইনদগী চৎনরক্লিবা অসি শহর মশীং হেনগৎলকপদগীদি মসিবু শহরশিংদসু ঙাক শেন্দুনা থম্বগী তঙাই ফদবা অমা ওইরে। মরম অসিনা অর্বান ফোরেস্ত অসিনা হীরম অসিগী পাউখুম ওইগনি। এনবাইরনমেন্ত, ফোরেস্ত অমসুং ক্লাইমেৎ চেঞ্জগী মন্ত্রালয়না শহরগী মফমশিংদা বাইওদাইবর্সিতী খুমাং চাউশিলহন্নবা অমসুং ঙাক শেন্দুনা থম্নবগীদমক ২০২০গী দবল্যু.ই.দি.গী থৌরমসিদা নগর বনবু মরু ওইবা হীরম অমা ওইহল্লে।
*****
(Release ID: 1629604)
Visitor Counter : 51
Read this release in:
Marathi
,
Bengali
,
English
,
Urdu
,
Hindi
,
Assamese
,
Punjabi
,
Gujarati
,
Odia
,
Tamil
,
Telugu
,
Malayalam


text: ইম্ফালগী ওল্ড এসেম্বলি রোডতা লৈবা মণিপুরী হিন্দি পরিষদকী হোলদা দি কলচরেল ফোরাম মণিপুরনা শিল্লাংদুনা ওক্তোবরগী তাং ২০, ২০১৯ দা সাহিত্য একাদেমী অমসুং স্টেত কলা একাদেমী মনা ফংখ্রবা, গুরুচরণ কোলেজ শিলচরদা মণিপুরী দিপার্টমেন্টা এসিস্টেন্ট প্রোফেসার ওইরিবা ড. নাওরেম বিদ্যাসাগর না ইবা মণিপুরী শৈরেংগী অনৌবা শক্লোন হায়না মীংথোনবা নৈন ৱারেং লাইরিক অমা ফোংখ্রে। নুংথিলগী পুং ২ তাবদা পাঙথোকখিবা থৌরম অদুদা মণিপুর য়ুনিভার্সিতিগী ভিসি ওইরম্বা নাওরেম খোগেন্দ্রনা অথোইবা মীথুংলেন ওইখি। থৌরমদা কলচরেল ফোরম মণিপুরগী প্রেসিদেন্ট হুইরেম বিহারি, মণিপুর য়ুনিভার্সিতি মণিপুরী দিপার্টমেন্টকী এসিস্টেন্ট প্রোফেসার বিমোলা না থৌরম মপু ওইখি।


text:
ঐহাক্কী মরূপ মন্ত্রীশিং দা. হর্স বর্ধন, দা. মহেশ শর্মা, শ্রী মনোজ সিনহা
একজিক্যুতিব দাইরেক্তর, য়ুনাইতেদ নেসন্স ইনভাইরনমেন্ত প্রোগ্রাম
সেক্রেতরী, মিনিস্ত্রী ওফ ইনভাইরনমেন্ত, ফোরেস্ত এন্দ ক্লাইমেৎ চেঞ্জ
ভারত অমদি মপান লৈবাক্তগী লেংবীরক্লিবা শক্নাইরবা মীহুৎশিং
ইচল–ইচে অমসুং মরূপ–মপাংশিং।
ভারতকী মীওই বিলিয়ন অমগা শুপ্না অহুমগী মায়কৈদগী ময়াম পুম্নমকপু নই দিল্লীদা তরাম্না ওকচবা অসিদা ঐহাকনুংঙাইবা ফাওই।
থৌরম অসিগী সাইদ–লাইন্দা, মপাল লৈবাক্তগী শরুক য়াবীরিবা মীহুৎশিংনা দিল্লীগী পুৱারী অমসুং চীং লেম্বা মওং মতৌঅদু য়েংনবগী তঞ্জা ফংলমগনি হায়না ঐহাক্না আশা তৌই।
ৱার্ল্দ ইনভাইরনমেন্ত দে ২০১৮গী গ্লোবেল হোস্ত ওইবা ফংবা অসিদা ঐখোয়না চাউথোকচরি।
ঙসি ঐখোয়না মসিগী মরুওইবা থৌরম অসি পাংথোকপা অসিদা ঐখোয়না য়ুনিবর্সেল ব্রদরহুদকী ওইবা ঐখোয়গী অরিবাচৎন–লোনচৎ অদু নৌহৌনা নীংশিংলি।
মসি সংস্কৃতকী মমিং চৎলবা ৱাঙাং–ৱাতাদা ফোংদোক্লি– ভাসুধৈব কুতুম্বকম– মালেম অসি ইমুং অমনি।
চপ মান্নবা চৎন–লোনচৎ অসি মহাত্মা গান্ধীনা ফোংদোকপীরম্বা দোক্ত্রিন ওফ ত্রস্তী–শিপতা উবা ফংই।
মহাক্না হায়বীরম্মি মদুদি ‘মালেম অসিনা মীপুম খুদিংমক্কী চংদবা য়াদবা অদু কোন্ননবা লেম পানা পীরি, অদুবু মীপুমখুদিংমক্না মিহৌরিবা অদুদি পীদে।’
মসি ঐখোয়না মহৌশাগী পোৎশকশিংদা তৌরিবা ভক্তি অদুদা উবা ফংই। মসি ঐখোয়গী কুম্মৈ–হরাও অমসুং অরীবালাইরিকশিংদা উবা ফংই।
ইচল–ইচে অমসুং মরূপ মপাংশিং,
ভারত অসি ঙসিদি মালেমদা শেল–থুমগী ফীভম য়াম্না চাউখৎপা লৈবাক অমা ওইরে। ঐখোয়না ঐখোয়গী মীয়ামগী পুন্সিমহিংগী থাক হেঙ্গৎহন্নবা ৱাশক্লি। ঐখোয়না সস্তেনেবল অমসুং অশং–অমান্তনা থল্লবা লম্বী অমদা চংশিন্নবগীদমক্তসুৱাশক্লি।
মায়কৈ অসিদা চংশিল্লদুনা হৌখিবা চহি অনি অসিদা ঐখোয়না অনৌবা কুক্কিং গ্যাস কনেক্সন মিলিয়ন নিফু হেন্না পীখ্রে।
মসিনা খুঙ্গংগী নুপীশিংবু হু চেনবা মৈখুদগী নানথোকহল্লে।
মসিনা মখোয়বু মৈ থানবা শীংদা তাংজরম্বা তৌরম্বা অদু কোকহল্লে।
ভারত পুম্বদা এল ই দি বল্ব মিলিয়ন চাহুম হেন্না ইন্সতোল তৌখ্রে। মসিনা ইলেক্ত্রিসিতী কনবতা নত্তনা এতমোস্ফিয়ারদাঅহেনবা কার্বোন দাইওক্সাইদ থাদোক্কদবা অদুদগী কনবসু ঙমলে।
ঐখোয়না রিনইয়েবল ইনর্জী জেনরেসনগী মায়কৈদা খুমাং চাউনা চংশিল্লি। ২০২২ ফাওবদা সোলর অমসুং ৱিন্দ ইনর্জীগিগা ৱাৎ চাম্মা হুমফুতরা মঙা জেনরেৎ তৌনবা ঐখোয়না পান্দম থম্লি।
ঐখোয়না হান্ননা মালেমদা সোলর ইনর্জী খ্বাইদগী য়াম্না পুথোকপা মঙাশুবা লৈবাক ওইরে। মসিদসু নত্তনা, ঐখোয়রিনইয়েবল ইনর্জী য়াম্না পুথোকপা তরুকশুবা লৈবাকসু ওইরি।
য়ুমথোং খুদিংদা ইলেক্ত্রিসিতী কনেক্সন ফংহন্নবা ঐখোয়না পান্দম থম্লি, মদুনা মহৌশাগী ফিভমদা কায়হনগদবা ফুয়েলশিজিন্নবা হন্থহল্লগনি।
ঐখোয়না ফোসিল ফুয়েল শিজিন্নবসু হন্থরে। ঐখোয়না সহরশিং অমসুং পব্লিক ত্রান্সপোর্তেসন ত্রান্সফোর্ম তৌবগী থবকচত্থরি।
ঐখোয়গী লৈবাক অসি নহাশিংগী লৈবাক অমনি। থবক ফংহন্নবগীদমক ঐখোয়না ভারতপু গ্লোবেল মেনইফেকচরিং হবঅমা শেমগৎনবগী মায়কৈদা থবক তৌরি।
ঐখোয়না মেক ইন ইন্দিয়া কেম্পেন হৌদোক্লে। ঐখোয়না ২০৩০ নেস্নেলী দিতর্মিন্দ কন্ত্রীব্যুসন অদু ফংনবা চংশিল্লি।
য়ু এন ই পি গেপ রিপোর্তকী মতুং ইন্না, ভারতনা মসিগী কোপেনহেগেন প্লিজ অদু ফংনবগী মায়কৈদসু চংশিল্লি।
ঐখোয়গী মশা মউ ফবা নেস্নেল বাইওদাইবর্সিতী স্ত্রাতেজী অমা লৈজৈ। মালেমগী কংফাল লমদমগী চাদা অনিগা পোইন্তমরিগা লোইননা ভারতনা রেকোর্দ তৌরবা স্পেসিফিক দাইবর্সিতীগী চাদা তরেৎতগী নিপাল ফাওবা মতেং পাংলি। মীওইবাখুন্নাইগী অপুনবা মীশিংগী চাদা তরানিপালদি ভারতনা শৌগৎলি। হৌখিবা চহি অনিদা ঐখোয়গী উ অমসুং উমংগী চাং অসিচাদা অমগী চাংসু হেঙ্গৎলে।
লম্লক্কী শা–উচেক ঙাক শেনবগী থবকসু ঐখোয়না মওং তানা চত্থরি। কৈ, শামু, নোংশা, শমুনগন্দা অমদি অতোপ্পা লম্লক্কীশা–উচেকশিংগী মশিং হেঙ্গৎলে।
ঐখোয়না পাক চাউনা নমামী গঙ্গে ইনিসিয়েতিব হৌদোক্লে। মসিনা ঐখোয়গী খ্বাইদগী তাংলবা গঙ্গা তুরেলগী ফিভমঅমুক হন্না ফগৎহল্লগনি।
লৌবুক খুদিংদা ঈশিং ফংহন্নবা প্রধান মন্ত্রী কৃষি সিঞ্চাই য়োজনা হৌদোক্লে। ঐখোয়গী মোত্তোদি ‘মোর ক্রোপ, পার দ্রোপ’ নি।
ঐখোয়গী লৌমীশিংনা লৌউ শিংউবগী অরেমখাকশিং অদু মৈ থাদোকপগী মহুৎ মগুন লৈবা নইত্রেন্তশিং ওন্থোক্নবাঅচৌবা কেম্পেন অমসু হৌদোক্লে।
ইচল–ইচে অমসুং মরূপ মপাংশিং,
মালেম অয়াম্বনা খুদোং চাদবা অচুম্বরোমদা মীৎয়েং থম্বা মতমদা, ঐখোয়না খুদোংচাবা এক্সনলোমদা চংশিল্লি।
মসিমক্না ভারতনা ফ্রান্সকা লোয়ননা ইন্তর্নেস্নেল সোলর এলাইন্স লিংখৎলে। পেরিস এগ্রীমেন্তকী মতুংদা মসিনা গ্লোবেলদিবেলপমেন্তকী মায়কৈদা চংশিল্লিবা খ্বাইদগী মরু ওইবা অমা ওইরম্বা য়াই।
থা অহুমগী মমাংদা, লৈবাক ৪৫ হেনবদগী লাকপা লুচীংবশিং অমসুং ইন্তর্নেস্নেল ওর্গনাইজেসনশিংগী মকোকশিংনাইন্তর্নেস্নেল সোলর এলাইন্সকী ফাউন্দিং কনফরেন্সকীদমক নই দিল্লীগী মফম অসিদা পুনখি।
মরূপশিং,
চহি অসিদা ৱার্ল্দ ইনভাইরনমেন্ত দেনা য়াম্না সিগ্নিফিকেন্ত ওইবা চেলেঞ্জ অমা পীনবা হোৎনরি।
প্লাস্তিক অসি হৌজিক মীওইবা খুন্নাইদা অকীবগী মশক অমা ওইরে। মসিগী অয়াম্বা শরুক্তি রিসাইকল তৌদে। মসিঅয়াম্বনা নন–বাইওদিগ্রেবল ওইবনা য়াম্না ফৎতবা ওইরি।
প্লাস্তিক পোলুসন অসি হান্ননা ঐখোয়গী মেরিন ইকোসিস্তেমদা খুদোং থিনীংঙাই ওইরি। বিজ্ঞানিকশিং অমসুং ঙামীশিংনাখুদোংথিবা অদু থিন্দুনা তাক্লি। মসিনা ঙা ফাবগী চাং হন্থহল্লে, সমুদ্রগী শাবগী চাং হেঙ্গৎলে অমদি হেবিতেৎশিং মুত্থরক্লে।
ভারতনা ‘ক্লিন সিজ কেম্পেন’ শরুক য়ানবা অমদি ঐখোয়গী ওসিনশিংবু কনবদা থৌদাং লৌনবা শেম শারে।
মরূপশিং,
ভারত্তা পার কেপিতা প্লাস্তিক শিজিন্নবগী চাং অসি চাউখৎলবা লৈবাকশিংগা য়েংনরুবদা চাং য়াম্না নেম্লি।
লু–নানবা অমসুং সেনিতেসন্দা চত্থরিবা ঐখোয়গী লৈবাক্কী ওইবা মিশন– স্বচ্ছ ভারত অভিয়ান্না অখন্ননা “প্লাস্তিক ৱেস্তমেনেজমেন্ত”তা মীৎয়েং থম্লি।
মরূপশিং,
ভারতনা থাংলিবা খোংথাং অসি মসিনি। ঐখোয়না ৱার্ল্দ ইনভাইরনমেন্ত দেগী য়াইফরবা থৌরম অসিদা ইন্তর্নেস্নেলকম্যুনিতীগা লোইননা অমুক হন্না সেয়র তৌবা ফংজবা অসিদা নুংঙাইবা ফাওই।
লোইশিল্লকপা অসিদা, ৱার্ল্দ ইনভাইরনমেন্ত দে ২০১৮গী গ্লোবেল হোস্ত ওইনা, সস্তেনেবল দিবেলপমেন্তা ঐখোয়গী ৱাশকঅদু অমুক হন্না শোয়দবনি হায়জরি।
পুম্নমক্না প্লাস্তিক পোলুসনবু মায়থিবা পীনবা ঐখোয় পুম্নমক অমত্তা ওইনা পুল্লসি অমদি প্লানেৎ অসিবু অফবা মফম অমাওইহল্লসি।
ময়াম্বু থাগৎচরি।


text:
টেটানস হায়বসি লৈবাক-লৈহাউদা লৈবা বেক্টেরিয়াশীংদগী অশোকপশীংদা চংশীল্লকপদগী থোকপা লৌনগনবা লায়না অমনি। মসিবু থোকহল্লিবা বেক্টেরিয়া ক্লোষ্ট্রিদিয়ম টেটানি হায়রিবসি লৈবাক-লৈহাউদা স্পোর (spore) কৌবা মওং অসিদা চহি কয়া চুপ্না হিংদুনা লৈবা ঙম্বা ওর্গানিজম অমনি।
টেটানস অসি অশোকপা অমদা বেক্টেরিয়াগী স্পোরশীং চংশিল্লকপদগী থোকহল্লি। স্পোরশীং অদুনা এক্টিভ ওইখৎলক্তুনা অমসুং মশীং য়াম্না থুনা য়ামখৎপা গ্রাম-পোজিটিভ বেক্টেরিয়া ওইনা চাউখৎলক্তুনা মসলশীংবু শোকহনবা য়াম্না কনবা হু (toxin) অমা পুথোকপা হৌরকপদগীদি ইনফেক্সন হৌরকই। টেটানস স্পোরশীং অসি মহৌশানা লৈবাক-লৈহাউ, উফুল অমসুং শাশীংগী অমাং-অশোয়শীং য়াউনা অকোয়রোন পুম্নমক্তা ফংই। বেক্টেরিয়া অসিনা নহাক্কী হকচাংদা চংলকপা য়াবগী লম্বী অসি কোলহিং কাবা য়োৎপী, মচিন তুম্বা য়োৎ-গ্লাসনা থীনবা, নত্ত্রগা তিন-কাংনা চিকপগী অশোক-অপন, মৈনা চাকপা, অমসুং উনশাদা থোকপা অতৎ-অরাক অসিনি।
ওইথোকপা য়াবা মখল মরি
- জেনেরেলাইজ টেটানসনা স্কেলেটল মসল পুম্নমক শোকহল্লি। মসিনা মখল মরি অসিগী মনুংদা খ্বাইদগী হেন্না কমন ওইবা অমসুং শাথীবা মওংনি।
- লোকেল টেটানসনা বেক্টেরিয়া অদুনা শোকহল্লবা অশোকপা অদুদা নত্ত্রগা মদুগী অকোয়বদা মসল ফাজিনবা থোকহল্লি।
- সেফালিক টেটানস অসিনা মরুওইনা কোক শোকপা নত্ত্রগা নাকোংগী ইনফেক্সন লৈরবা মতুংদা অমা নত্ত্রগা মসিদগী হেনবা মায়গী মসলশীংদা থুনা য়াংনা (নোংমা নিনিগী মনুংদা) শোকহল্লি।
- নিওনেটেল টেটানস অসি জেনেরেলাইজ টেটানসকা য়াম্না মান্নৈ। মসিদা লৈরিবা খেৎনবা অমদি মসিনা থা অমগী মখাদা লৈবা অঙাং অমদা (নিওনেট হায়না কৌই) শোকহনবা অসিনি। কন্দিসন অসি চাউখৎলবা লৈবাকশীংদদি য়াম্না তাংনা থোকই।
টেটানস থোকহল্লিবা মরমশীং
- ক্লোষ্ট্রিদিয়ম টেটানি অসি লায়না অসিবু থোকহল্লিবা বেক্টেরিয়া মখল অদুনি। বেক্টেরিয়া অসি মওং অনিদা ফংই, মখোয় অদুদি, স্পোর (দোর্মেন্ট)গী মওংদা নত্ত্রগা মচা পোকপা ঙম্বা ভেজেটেটিভ সেল (এক্টিভ)গী মওংদা অসিনি।
- স্পোরশীং অসি লৈবাক-লৈহাউ, উফুল, অমসুং শাশীংগী অমাং-অশোয়শীংদা লৈ অমসুং চহি কয়া হিংদুনা লৈবা ঙম্মী। স্পোরশীং অসি কা-হেনবা টেম্পেরেচরশীংদসু রেসিষ্টেন্ট ওই।
- অশোকপা অমদা টেটানস স্পোরশীং চংবগী থৌওংসি য়াম্না কমন ওই। অদুম ওইনমক টেটানস হায়বসি স্পোরশীংদুনা চাউখৎলক্তুনা (germinate) অমসুং এক্টিভ বেক্টেরিয়েল সেল ওইরক্লবা মতমদতা থোকই।
- এক্টিভ বেক্টেরিয়েল সেলশীংদুনা টেটানোলাইসিন অমসুং টেটানোস্পাজমিন কৌবা এক্সোটোক্সিন অনি থাদোরকই। টেটানোলাইসিনগী ফঙ্কসন অসি ময়েক শেংদে অদুবু টেটানোস্পাজমিন অসিদি লায়না অসি ওইহল্লকপগী মরম্নি।
- লায়না অসি উনশা তৎপা অরুবা অশোকপা অমদা ওইগল্লি। অয়াম্বা কেসশীংদি মচিন তুম্বনা থীনবা, লুনা ককপা, নত্ত্রগা উনশাদা খোৎপা অসিনচিংবদগী ওইগল্লি।
- টেটানস চংনিংঙাই ওইবা অতৈ অশোক-অপনশীংগী মরক্তা মখাগীসিংশি য়াউই:
- সর্জরি।
- কায়বগী অশোকপা (Crush wound)।
- অপোম্বা (Abscesses)।
- অঙাং উনবা (Childbirth), অমসুং
- দ্রগ শিজিন্নবশীং (য়েত্তুম থীংজিনফম)।
- অশিবা টিসু লৈবা অশোক-অপনশীং (খুদম ওইনা, মৈনা চাকপা নত্ত্রগা য়ৈখায়-থীনগায়বগী অশোকপশীং) নত্ত্রগা মপানগী পোৎশকশীং (অতেক-অকায় য়াউবা) অসি টেটানস ওইরক্নবগী খ্বাইদগী রিস্ক লৈ।
- টেটানস অসি মসি চংদনবা টিকা থাদোক্তবা নত্ত্রগা ভেক্সিনগী এক্টিভ বুষ্টর দোজ লৌদুনা মতিক চাবা ইম্যুনিটি লৈতবা মীওইশীংদা লাকপা য়াই।
টেটানসকী লাইওংশীং
জেনেরেলাইজ টেটানসকী ওইনদি, অহৌবগী কমপ্লেন্টশীং অদুগী মনুংদা মখাদা পীরিবশীংসি য়াউবা য়াই:
- হাক্কচবা, মসল ফাজিনবা, মসল নাবা, শোন্থবা, নত্ত্রগা খৌনাউদা য়োৎপা য়াদবা অসিনচিংবসি তোইনা উবা ফংই।
- অয়াম্বা মতমদা মায়গী মসলশীং অসিনা হান্না শোকই। ত্রিসমস নত্ত্রগা লোকজো (Trismus or lockjaw) অসিনা খ্বাইদগী কমন ওই। কন্দিসন অসি চিঞ্জাক শায়নবগী মথৌ তৌরিবা খয়াৎকী মসলশীং ফাজিনবদগী থোক্লকপনি।
- মসল ফাজিনবসি (Muscle spasms) শন্দোক্কল্লি অমসুং মসিগী মনুংদা ওপিস্থোটোনস (opisthotonus) হায়না খংনবা য়াংলেন কোনবগী মওং অমা য়াউরকপা য়াই। মসল ফাজিনবসি য়াম্না শাথীবা ওইবা য়াই মদুদি মসিনা শরুশীং তেকহনবা অমসুং শরু-তাংশীং (joints) নান্থোকহনবা (dislocate) ফাউবা য়াউই।
- শাথিবা কেসশীংদা ভোকেল কোর্দ নত্ত্রগা শ্বর হোন্নবগী মসলশীং ফাজিনবা (spasms) য়াউই।
- সেফালিক টেটানসতদি, খয়াৎ ফাজিনবগী (lockjaw) মথক্তা, য়ামদ্রবদা মায়গী মসল অমদি শোন্থবা থোকই। কেসশীং অসিগী মনুংদা শরুক অহুম থোকপগী অনিদদি জেনেরেলাইজ টেটানস ওইরক্কল্লি।
- লোকেলাইজ টেটানসতদি, মসল ফাজিনবসি অশোকপা মফম নত্ত্রগা মদুগী মনাক্তা থোকই। কন্দিসন অসিনা জেনেরেলাইজ টেটানস ওইহল্লকপা য়াই।
- নিওনেটেল টেটানসনা নৌনা পোকপা অঙাংশীংদা শোকহনবা অসি নত্তনা অতৈদি জেনেরেলাইজ টেটানসকা চপ মান্নৈ। নৌনা পোক্লিবা অঙাংশীং (Neonates) অদুনা খোমচিংবা ফজনা ঙমদবা নত্ত্রগা য়োৎপদা ৱাবা থোকপা য়াই।
টেটানস থীংবা
- টেটানস অসি টিকা থাদোক্তুনা মপুংফানা থীংবা ঙম্মী। 1920গী মতমদা টেটানস টোক্সোইদ পুথোকখিবদগী হৌনা মসি শাফবা হিদাক অমনি হায়বসি উত্তুনা লাক্লি। টেটানস টোক্সোইদতা কেমিকেল হাপ্লবা টেটানস ইনএক্টিভেটেদ টেটানস টোক্সিন নত্ত্রগা টোক্সিনগী ইফেক্ট হন্থহন্নবা হিট য়াউই, অদুবু মসিগী এন্টিজেনিক পাৱরদি লেংদনা লৈগনি।
- টেটানস টোক্সোইদ অসি মশা মথন্তা ফংজৈ, নত্ত্রগা ভেক্সিন অমদা কম্পোনেন্ট অহুমগী মনুংদা অমা ওইনা ফংই। অঙাংশীংগী প্রাইমারি ইম্যুনাইজেসনগীদমক মসি দিপথেরিয়া টোক্সোইদ অমসুং পরটুসিস ভেক্সিন (DTP)গা পুন্সিন্নৈ, অমসুং চহি খরা য়াম্লবা নহাশীং অমসুং অঙাংশীংগী ইম্যুনাইজেসনগীদমক্তা দিপথেরিয়া টোক্সোইদ (Td)কা পুন্সিন্নৈ।
- মপুং মরৈ ফারবা নহাশীংগী প্রাইমারি ইম্যুনাইজেসনগীদমক্তা, টেটানস টোক্সোইদ অসি চয়োল 4 দগী 6 কান্নরগা দোজ অনি পী, অদুগা অহুমশুবা দোজ অদুনা থা 6 তগী 12 লৈরগা পী। প্রোটেক্টিভ এন্টিটোক্সিন লেভেল লেংদনা থম্নবগীদমক চহি 10 খুদিংগী বুষ্টর দোজশীং পীনবা রেকমেন্দ তৌই।
- হন্দক্কী হৌখিবা চহি খরসিদা টেটানসকী কেস অয়াম্বদি চহি 50 অমসুং মসিগী মথক্তা লৈবা চহি কাংলুপশীংদা অয়াম্বা থোকখিবা মরম্না মীওই কাংলুপ অসি টিকা থাদোক্নবা অখন্ননা রেকমেন্দ তৌই। টেটানস অসি মখাদা পীরিবা মীওইশীংগীদমক্তদি য়াম্না মরুওইনা লৌগদবনি:
- অহৌবগী বুষ্টর সিরিজ অদু লৌখিব্রা নত্ত্রগা লৌখিদব্রা হায়বদু চপ চানা খংবা ঙমদ্রবা মীওইশীং।
- অশাবা, চোৎ-চোৎ লাউবা ক্লাইমেট লৈবা মপাল লৈবাকশীংদা চৎপা লমকোয়বশীং।
- অমোৎ-অকায় নত্ত্রগা হার পায়দুনা থবক শুরিবা লৌমী-শীন্মীশীং।
- উনশাদা তৎপা নত্ত্রগা শোকপনচিংবা থোক্কনবা থবকশীং শুরিবা মীওইশীং।
- টিকা থাদোকখিদবী নত্ত্রগা মতিক চানা টিকা থাখিদবী নত্ত্রগা হায়জিনিক ওইদবা ফিভমশীংদা অঙাং উনবগী ফিভম লৈবী মীরোনবী নুপীশীং। টিকা থাদোক্লবা মতুংদা, লায়না অদুগী এন্টিবোদিশীং অদু নাউফম (placenta)গী খুত্থাংদা মমাদগী ফিটস (fetus)তা পীশিনখি।
সোর্স: ইমেদিসিনহেলথ
0 রেটিংশিং অমসুং 0 কমেন্টশিং
ষ্টারশিংগী মথক্তা রোল তৌ অদুগা রেট পীনবগীদমক্তা ক্লিক তৌবীয়ু
© 2006–2019 C–DAC.All content appearing on the vikaspedia portal is through collaborative effort of vikaspedia and its partners.We encourage you to use and share the content in a respectful and fair manner. Please leave all source links intact and adhere to applicable copyright and intellectual property guidelines and laws.


text:
নীতি আযোগকী মীহুৎসিংগা ৱারি শানরদুনা প্রধানমন্ত্রী নরেন্দ্র মোদীনা হায়খি মদুদি মতম খরা মালেম পুম্বনা য়ানরম্বা অহেনবগা মরি লৈনবা অহোংবা অদু হৌজিক লোইখ্রে । মহাক্না হায়খি লৈরিবা যুগ অসিদা মশক য়াওনা হোংদোকপগী তঙাইফদবা অদু ওইরে । মহাক্না হৌখিবা চহি ১০ গী খুজিং অহুম লোমদা হোংদোক হোংজিন নাইবগী চৎনরোল অমা ওইনা তেক্নোলোজীগী মতিক্তা মীয়েং চংনরক্লি অমসুং লেপ্নরি মদুদি অহোংবগী খোংজেল অসি হন্থরোই । প্রধানমন্ত্রীনা ফোংদোকখি মদুদি কেন্দ্র সরকারদা মীয়ামগী পুন্সিবু হেন্না য়াইফহন্নবা অহোংবা পুরক্নবগীদমক থৌনা অমসুং পাঙ্গল লৈরি ।
মহাক্না হায়খি মদুদি, পুৱারি ওইবা মওংদা ভারতকী পোলিসী-মেকরশিংনা মসিগী অৱাৎপা অসিদা অৱাবা ফোংদোকপগী মহুৎ মখোয়গী মথৌনানা শান্ননবগীদমক হৌগৎলক্কদবনি । প্রধানমন্ত্রীনা হায়খি মদুদি ভারতকী চাওখৎপগী লম্বীগী পাক চাওরবা রোদ-মেপ শেম্ননবা ভারতকী নেচরেল রিসোর্সশিং অমসুং হ্যুমেন রিসোর্সশিং হৈশিংনা অমসুং লৌশিং লৈনা শিজিন্নবা অসি অহোংবা অসিগী মরু ওইবা ওইগদবনি । হিরম অসিগী খুদম কয়া মরুম পীরদুনা মহাক্না ফংলিবা লম, লৈবাক অসিগী মিনরেল ৱেল্থ, অমসুং মরাং কাইনা ফংলিবা সোলর ইনর্জীগী পাঙ্গল অদুগী মতাংদা পনখি । অসুম্না মহাক্না হায়খি মদুদি ভারতনা হৌজিক ফাওবদা মসিগী পাক চাওরবা সমুদ্র তোর্বান্দগী শরুক খরতমক শিজিন্নরি ।
হ্যুমেন রিসোর্স দিব্লপমেন্তগী মতাংদা ফোংদোক্লদুনা প্রধানমন্ত্রীনা হায়খি মদুদি মিয়েং চংলবা স্কিল দিব্লপমেন্ত য়াম্নমক তঙাই ফদে , মরমদি তুংলমচৎতা হ্যুমেন রিসোর্সকী মালেমগী ওইবা তঙাইফদবশিং অদু মপুং ফাহন্নবগী থৌনা ভারত্তা লৈ । প্রধানমন্ত্রীনা ভারতকী তুরিজম পোতেন্সিয়েলগী চাওখৎ থৌরাংগী তঙাইফদবশিং অদুদা শাফু পীখি । মহাক্না হায়খি মদুদি চাওখৎ থৌরাংদা পুক্নিং থৌগৎপা অমসুং এক্সপোর্ত হেনগৎহন্নবগীদমক রাজ্যশিংগা লোইননা শরুক য়ামিন্নবা কোওপরেতিব ফেদরেলিজমগী শুপ্নগী মচাক অমত্তা নত্তনা মসি মতমগী তঙাইফদবসুনি ।
লৌউ শিংউবগী মতাংদা পল্লদুনা প্রধানমন্ত্রীনা হায়খি মদুদি লৌউ শিংউগী পোত্থোক হেনগৎহনবা খক্তদা পুক্নিং চংবা য়াদ্রি, অদুবু ভাইব্রেন্ত রুরেলর ইকোনোমী অমগী চাওখৎ থৌরাংদা পুক্নিং চংবা তাই । মহাক্না লম অসোমদা ফুদ প্রোসেসিং সেক্তর, ৱায়রহাউস দিব্লপমেন্ত অমসুং তেক্নোলোজী ইনপুৎশিংগী তঙাইফদবশিং অদুদা শাফু পীখি ।
প্রধানমন্ত্রীনা হায়খি মদুদি পোলিসী-মেকরশিংগী মশাগী অপাম্বা ( নিয়ৎ )অসি কাংলোনশিং ( নীতি ) দগীসু হেন্না মরু ওই । অফবা লৈঙাক্লোনগীদমক্তা মতিক মঙাল শেমগৎপগী তঙাইফদবদা শাফু পীরদুনা মহাক্না ফংলিবা রিয়েল তাইম দাতাগী কান্নবা অদুদা মিয়েং থমখি ।
মহাক্না নীতি আয়োগতগী গিব-ইৎ-অপ খোংজংগী মাইপাকপা অমসুং মীয়ামদগী মশিং য়াম্না তরু তনানবগী খোংজংদা ফংলিবা কান্নরবা থৌওংশিংগুম্বা থৌদোকশিংদগী ইথিল লৌনবা ফোংদোকখি ।
মীফম অদুদা প্লান্নীংগী রাজ্য মন্ত্রী শ্রী রাও ইন্দ্রজিৎ সিংহ, নীতি আয়োগকী ভাইস চিয়রমেন শ্রী অরবিন্দ পনগরিয়া অমসুং নীতি আয়োগকী মীহুৎশিং, সেনিয়র ওফিসিয়েলশিংদা নত্তনা প্রধানমন্ত্রী ওফিস অমসুং মন্ত্রিমন্দল সেক্রেতরিয়েৎকী সেনিয়র ওফিসরশিংনা শরুক য়াখি । (পিআইবি -28-July, 2016)


text:
খুরুমজরি,
হৌজিক ঐহাক্না ইমা-ইচেলশিং অমসুং ইচে-ইচলশিংগা ৱারী শাবগী খুদোংচাবা অমা ফংজখি। নুমিৎ খরনিগী মতুংদা রক্ষাবন্ধনগী কুহ্মৈসু লাক্কদবা অসিদা ঐহাক্না নুংঙাইবা ফাওজৈ। অমসুং ঙসি অসি মাংজৌননা ঐহাক্না ইমা-ইবেলশিং অমসুং ইচে-ইচলশিংগী থৌজালশিংসু ফংজরে। ঙসি অসিগুম্বা মীকুপ অসিদা লৈবাক অসিগী লায়রবা, দলিত, খুদোংচাবা ফংদ্রবা, শোত্থরবা, ত্রাইবেলগী ইমুং-মনুংগী ইচে-ইচলশিংদা অতোপ্পা খুদোল তম্নবগী খুদোংচাবা অমসু ফংজরে। ঙসি উজ্জ্বলা য়োজনাগী অনিশুবা তাঙ্কক অসিদা ইচে-ইচল কয়ানা লেম্না গ্যাস কনেক্সন অমসুং গ্যাস স্তোব ফংলি। ঐহাক্না বেনিফিসিয়রী পুম্নমক্তা অমুক হন্না নুংঙাইবা ফোঙদোকচরি।
মহোবাদা তিনবীরিবা ঐহাক্কী মন্ত্রী-মন্দলগী মরুপ হর্দীপ সিংহ পুরিজী, য়ু.পি.গী মুখ্য মন্ত্রী য়োগি অদিত্যনাথজী, ঐহাক্কী মন্ত্রী-মন্দলগী অতোপ্পা মরুপ রামেশ্বর তেলিজী, উত্তর প্রদেশকী উপ মুখ্য মন্ত্রী কেশব প্রসাদ মৌরিয়াজী, দা. দিনেস শর্মজী, রাজ্য সরকারগী অতৈ মন্ত্রী পুম্নমক, এম.পি. পুম্নমক অমসুং ইচিল-ইনাওশিং,
উজ্জ্বলা য়োজনানা লৈবাক্কী মীওই কয়াগী, নুপী কয়াগী পুন্সিদা মঙাল পীরিবা অসি হান্না পানরুদবা চাংদনি। থৌশিল অসি ২০১৬দা য়ু.পি.গী বলিয়াদগী, নীংতম লানগী অথৌবা মঙ্গল পান্দেগী পোক্নফমদগী হৌরকখিবনি। ঙসি উজ্জ্বলাগী অনিশুবা তাঙ্ককসু য়ু.পি.গী মহোবাগী অথৌবশিংগী পোক্নফম লমদমদগী হৌদোক্লি। মহোবা ওইগেরা বুন্দলখন্দ ওইগেরা মসি লৈবাক অসিগী নীংতমখিবগী ইনোৎ পীরিবা অদু্গুম্বা মখলগী মফম অমনি। মফম অসিদা লৈরিবা পোৎ খুদিংমক্তা রানি লক্ষ্মীবাই, রানি দুর্গাৱতী, মহারাজা ছত্রসাল, ভীর আলহা অমসুং উদল অসিগুম্বা থৌনা ফবা অথৌবশিংগী ৱারীশিংগী লৈনম চেল্লি। ঙসি লৈবাক অসিনা আজাদী কা অমৃত মহোৎসব পালন তৌরিবা মতম অসিদা ঙসিগী থৌরম অসিনা অথোইবা মীওইশিং অসিবু নীংশিংনবা খুদোংচাবা অমসু পীররে।
মরুপশিং,
ঙসি ঐহাক্না বুন্দেলখন্দকী অথোইবা মপারি অমবুসু নীংশিংলি। মেজর ধ্যান চন্দ, ঐখোয়গী দদ্দা ধ্যানচন্দ। লৈবাকসিগী খ্বাইদগী অথোইবা শান্ন-খোৎনবগী মনাগী মমীং হৌজিক্তি মেজর ধ্যান খেল ধ্যান চন্দ খেল রত্ন পুরস্কার ওইনা ওন্থোক্লে। ওলিম্পিক্সতা ঐখোয়গী নহা ওইরিবা মরুপশিংনা শীংথানীংঙাই ওইবা পর্ফোর্মেন্স উৎলিঙৈ চৈরক্তা দদ্দাগী মমিং অসি খেল রত্নাগা মরী লৈনহনবা অসিনা নহারোল লাখ কয়া করোর কয়াদা ইথিল পীরগনি। হন্দক্তি ঐখোয়গী শান্নরোইশিংনা মেদলশিং খক্তা লৌরকপদা নত্তনা শান্ন-খোৎনবগী লম কয়াদা তুংলমচৎতা হেন্না ফজনা পর্ফোর্মেন্স পীনবা খুদম অমসু পীখি।
ইচিল-ইনাওশিং,
ঐখোয়না নীংখা তমখিবগী চহি ৭৫ শুরক্কদৌরে। অসিগুম্বা তানফম অসিদা ঐখোয়না হৌখিবা দিকেদ তরেৎ মখাই অসিদা খুমাং চাউশিল্লিবা অসি য়েংলুরবদি চহি কয়াগী মমাঙদা অহোংবা পুরক্লমবা য়াবা ফীভম, ৱাফম খরদি লৈরম্মি হায়বা ঐখোয়দা ফাওই। য়ুম, মৈ, ঈশিং, অমাংশঙ, গ্যাস লম্বী-থোং, অনা লায়েংশঙ, মহৈ তম্ফমশঙনচিংবা য়াম্লবা মথৌ তাবশিং ফংননবা চহী কয়া ঙাইবা তাখি। মসি লাইবকথিবনি, মসিনা মরম ওইদুনা কনাগুম্বা খরদি কা হেন্না চৈথেং ফংখিবা অদু ঐখোয়গী ইমা-ইবেনশিং অমসুং ইচে-ইচলশিংনা ওইরি। মরু ওইনা লায়রবা ইমা-ইবেলশিং অমসুং ইচে-ইচলশিংনা অৱাবা মায়োক্নখি। খাংপোকশঙদা নোংগী ঈশিংনা য়ুরকপা মতমদা খ্বাইদগী অৱাবা মায়োক্নখিবা অসি ইমানি। মৈ ফংদবনা খ্বাইদগী অচৌবা খুদোংচাদবা মায়োক্নখিবসু ইমানি। ইমুং অদুনা ফত্তবা ঈশিং শীজিন্নরুবনা মরম ওইদুনা নাবা মমদসু ইমানা খ্বাইদগী হেন্না ৱাই। অমাংশঙ লৈতবনা মমথরকপা ঙাইখিবসু ইমা-ইবেল অমসুং ইচে-ইচলশিংনি। স্কুলশিংদা তোখাইবা অমাংশঙ লৈত্রবদি মদুগী অৱাবা ইচানুপীশিংনা থেংনৈ। মীরোন কয়ানা ইমাশিংনা মমিৎতা মৈখু চংদুনা, শাখ্রবা নুংশাগী মৈশা মরক্তা লৈরং মনাক্তা লৈবা ঐখোয়না উদুনা লাকখি।
মরুপশিং,
অসিগুম্বা ফীভমশিং অসিগা লোইননা ঐখোয়না নীংতমখিবগী চহি ১০০ শুরকপগী মাইকৈ তম্না করম্না চংশিনগনি? ঐখোয়না তঙাই ফদনা মথৌ তাবশিং থুংহন্নবা খক্তা ঐখোয়না হোৎনগদ্রা? ইমুং অমনা, খুন্নাই অমনা তঙাই ফদবা খুদোংচাবশিংগীদমক লান্থেংনরিবা অসি মখোয়না অচৌবা মঙলানশিং করম্না থুংহনবা ঙমগনি? খুন্নাইনা মঙলানশিং অসি মঙফাওনবা ঙমগনি হায়বগী থাজবা য়াওদনা মসি থুংহন্নবা থৌনা কদাইদগী লাক্কনি? অমসুং ইশানা ইশাদা থাজদ্রবদি করম্না লৈবাক অমনা মরোমদোম লেপচবা ঙমগনি?
ইচিল-ইনাওশিং,
২০১৪দা লৈবাক অসিনা ঐখোয়দা শেবা তৌনবা খুদোংচাবা পীখিবা মতমদা ঐখোয় ইশানা চপ মান্নবা ৱাহংশিং অসি হংজখি। পীরিবা মতম অমগী মনুংদা সমস্যা পুম্নমক অসিগী ৱারোইশিন পুরকপা তাই হায়বা ঐখোয়না ময়েক শেংনা খঙখি। ঐখোয়গী ইচানুপীশিংনা য়ুম অমসুং চাকখুমদগী মপান থোরক্তুনা লৈবাক শেম্বদা মরুওইবা থৌদাং লৌরকপা হায়বসি অহানবমক্তদা য়ুম অমসুং চাকখুমগা মরী লৈনবা ৱাফমশিংগী পাম্বৈ পুথোক্লবা মতমদতা ঙমগদৌরিবনি। মরম অসিনা হৌখিবা চহি ৬-৭সিদা হীরম খুদিংদা মিসন মোদতা থবক তৌদুনা লাক্লি। স্বচ্ছ ভারত মিসনগী মখাদা খোঙহাম খুৎহাম্ফম করোর কয়া শাখ্রে। প্রধান মন্ত্রী অৱাজ য়োজনাগী মখাদা লায়রবা করোর ২ হেনবগী পক্কাগী য়ুমশিং শাখ্রে। অয়াম্বা য়ুমশিং অসি নু্পীশিংগী মমিংদা শাখি। ঐখোয়না খুঙ্গংগী লম্বী কিলোমিতর লিশিং কয়া শেমখ্রে অমসুং সোভাগ্য য়োজনাগী খুত্থাংদা ইমুং করোর ৩দা মৈ ফংহনখি। আয়ুশ্মান ভারত য়োজনা মীওই করোর ৫০ হেনবদা লুপা লাখ ৫ ফাওবগী লেম্না লায়েং ফংহনখি। মাত্রবন্দনা য়োজনাগী মখাদা মীরোল্লিঙৈ মনুংদা তীকা থাদোক্নবা অমসুং মচি ওইবা চিঞ্জাক চান্নবা বেঙ্ক একাউন্তদা হকথেংননা লুপা লিশিং কয়া দিপোজিৎ তৌখি। জন ধন য়োজনাগী মখাদা ইচে-ইচল করোর কয়াগী বেঙ্ক একাউন্তশিং হাংখি হায়বরিবা অসিদা কোরোনাগী মতমগী মনুংদা লুপা করোর লিশিং ৩০ দিপোজিৎ তৌখি। হৌজিক জল জীবন মিসনগী খুত্থাংদা খুঙ্গংগী ইমুংশিংগী ইচে-ইচলশিংদা অফবা তোতি ঈশিং ফংহনবগী থবক চত্থরি।
মরুপশিং,
ইচল-ইচেশিংগী হকশেল, খুদোংচাবা অমদি মপাঙ্গল কলহন্নবগী থৌরাংদা উজ্জ্বলা য়োজনানা চাউনা মপাঙ্গল হাপ্লি। থৌশিল অসিগী অহানবা তাঙ্কক্তা লায়রবা, দলিত, খুদোংচাবা ফংদ্রবা, শোত্থহৌরবা, ত্রাইবেল ইমুং করোর ৮দা লেম্না গেস কন্নেক্সন পীখ্রে। মসিনা কয়া য়াম্না কান্নবা পীবগে হায়বসি ঐখোয়না কোরোনাগী মতমদা উখ্রে। চত্থোক-চৎশিন য়াদবা, ললোন-ইতিক লেপখিবা মমদা লায়রবা ইমুং করোর কয়াদা থা কয়া লেম্না গ্যাস সিলিন্দরশিং পীখি। খন্দুনা য়েংবীয়ু করিগুম্বা উজ্জ্বলা লৈরমদ্রবদি খুদোংথিবা মতম অসিদা ঐখোয়গী লায়রবা ইচে-ইচলশিং অসিগী ফীভম করম তৌরমগনি?
মরুপশিং,
উজ্জ্বলা য়োজনাগী অতোপ্পা কান্নবা অমনা লৈবাক অসিদা লৈরিবা এল.পি.জি. গ্যাসকা মরী লৈনবা ইনফ্রাস্ত্রকচর অসি শরুক কয়া থোক্না হেনগৎলকখ্রে। হৌখিবা চহি ৬-৭ অসিদা অনৌবা এল.পি.জি. দিস্ত্রিব্যুসন সেন্তর ১১,০০০ হেন্না লৈবাক অসিদা হাংদোকপা ঙমখ্রে। ২০১৪দা উত্তর প্রদেশ খক্তদা দিস্ত্রিব্যুসন সেন্তর ২,০০০দগী তানা লৈরমখি। ঙসি মসি ৪,০০০ হেন্না লৈরে। মসিনা মরম ওইরগা নহারোল লিশিং কয়ানা থবক ফংলে অমসুং অনিশুবদা গ্যাস কনেক্সন ফংদনা মমাংদা লৈরম্বা ইমুং কয়ানা মসি ফংবা ঙমখ্রে। হোৎনবা অসিনা মরম ওইগা ভারতকী গ্যাস কভরেজ অসি চাদা ১০০গী ময়া য়ৌশিল্লক্লে। ২০১৪ ফাওবদা লৈবাক অসিদা লৈরম্বা গ্যাস কনেক্সনশিংদগী হৌখিবা চহি ৭তা ফংহনখিবা অসিনা হেন্না হেল্লি। মমাংদা বুকিং তৌবা অমসুং সিলিন্দরশিং দেলিভরী তৌবগী মতাংদা লৈরম্বা সমস্যাশিং কোকহন্নবা থবকসু পাইখৎলি।
ইচিল-ইনাওশিং,
ঙসি হৌজিক লৈরিবা উজ্বা য়োজনা অসিদা অহেনবা খুদোংচাবা অমগা হাপচিল্লে। বুন্দলখন্দ য়াওনা য়ু.পি. অমসুং অতৈ রাজ্য শিনবা থুংবদা লৈরিবা ঐখোয়গী মরুপ কয়ানা থবক্কীদমক অতৈ রাজ্যশিংদা খুঙ্গংদগী শহরশিংদা চৎলি। অদুবু মখোয়গী লৈফমগী খুদম চাংদম পীবা ঙমদবগী খুদোংচাদবা মায়োক্নৈ। উজ্জ্বলা য়োজনাগী অনিশুবা তাঙ্কক অসিনা অসিগুম্বা ইমুং লাখ কয়াদা চাউনা মতেং পীরগনি। হৌজিক্তি ঐহাক্কী শিন্মী ওইরিবা মরুপশিংনা লৈফমগী খুদম চাংদমগীদমক কোইচৎ চৎপগী মথৌ তাররোই। সরকারনা অদোমগী পুকচেল শেংবদা মপুং ফানা থাজৈ। অদোম্না অদোমগী লৈফমগী সেল্ফ দিক্লারেসন অমখক, হায়বদি ইশানা ইজরগা পীশিল্লগা অদোমগী গেস কন্নেক্সন ফংলগনি।
মরুপশিং,
অদোমগী চাকশঙদা পাইপকী খুত্থাংদা ঈশিং য়ৌরকপা অদুগুম্না হৌজিক সরকারনা গ্যাসশিং পাইপকী খুত্থাংদা ফংহন্নবা মাইকৈদা থবক পাইখৎলি। পি.এন.জি. অসি সিলিন্দরদগী হেন্না হোংই। উত্তর প্রদেশ য়াওনা নোংপোক থংবা ভারতকী জিলা কয়াদা পি.এন.জি. কনেক্সনশিং পীনবা থবক খোঙজেল য়াংনা পাইখৎলি। অহানবা তাঙ্কক্তা য়ু.পি.গী জিলা ৫০ হেনবদা লৈবা য়ুম লাখ ২১রোমদা কনেক্সন পীনবা পান্দম অমা থমখি।। মসিগা মান্নবা মওংদা সি.এন.জি.দা য়ুম্ফম ওইবা ত্রান্সপোর্তকী থবকসু চাউনা পাইখৎলি।
ইচিল-ইনাওশিং,
অচৌবা মঙলাম মঙবা মতমদা মদু ফংনবা চপ মান্ননা চাউনা হোৎনবা তাই। ঙসি ৱর্ল্দ বাইও-ফ্যুল দেনা লাকপদা ঐখোয়না ঐখোয়গী পান্দমশিং অমুক হন্না নীংশিংবা তাই। বাইও-ফ্যুলগী লমদা করি পাইখৎলি হায়বগী মতাংদা ঐখোয়না হৌজিক্তা অতেনবা দোক্যুমেন্তরী অমা য়েংখ্রে। বাইওফ্যুল তরু তরুবা থাউগী পাম্বৈ অমা ওইবতা নত্তে। মসি থাউগী লমদা মরোমদোম লেপচবা ঙম্নবগী, লৈবাক চাউখৎনবগী অমদি খুঙ্গঙ চাউখৎনবগী ইঞ্জিনদা খোঙজেল হাপ্লিবা পাম্বৈ অমসু ওইরিবনি। বাইওফ্যুল অসি য়ুমগী অমদি লৌবুক্কী ফত্ত-হৌদিদগী, নাপী-শিংনাদগী, শীজিন্নবা য়াদ্রবা মহৈ মরোংদগী শুংবা য়াবা থাউ মখল অমনি। লৈবাক অসোনা বিও-ফ্যুল-ইথানোলগী পান্দমশিং ফংনবা থবক পাইখৎলি। হৌখিবা চহি ৬-৭ অসিদা ঐখোয়না পেত্রোল চাদা ১০ ব্লেন্দিং তৌনবগী থমখিবা পান্দম অদু ফংগদৌরে। মথংগী চহি ৪-৫ অসিদা ঐখোয়না চাদা ২০ ব্লেন্দিং তৌনবা থম্বা পান্দমগী মাইকৈদা চংশিল্লি। ইথানোলনা চাদা ১০০ চল্লাইবা ঙমগদবা গারীশিং লৈবাক অসিদা শানবা পান্দমসু থম্লি।
মরুপশিং,
ইথানোলনা চত্থোক-চৎশিন তৌবদা চংবা শেল হন্থহনগনি অমসুং অকোইবগী ফীভম ঙাকশেনবা ঙম্লগনি। অদুবু মসিগী খ্বাইদগী অচৌবা কান্নবদা ঐখোয়গী লৌমীশিং অমসুং নহারোলশিং মরু ওইনা য়ু.পি.গী মীওইশিংনা ফংগনি। চুদগী ইথানোল শুংনবগী পাম্বৈ লৈরকপা মতমদা চু থারিবা লৌমীশিংনা শেল হেন্না ফংলগনি অমসুং মদুসু মতম চানা ফংলগনি। মমাং চহি খক্তদা য়ু.পি.দা লৈবা ইথানোল পুথোক্লিবশিংদগী লুপা করোর ৭,০০০রোমগী ইথানোল লৈখি। চহি খরা অসিদা য়ু.পি,দা ইথানোল অমসুং বাইও-ফ্যুলগা মরী লৈনবা য়ুনিৎ কয়া লিংখৎখ্রে। চুগী অরেম্বশিংদগী কমপ্রেস বাইওগ্যাস শুংনবা য়ু.পি.গী জিলা ৭০দা সি.বি.জি. প্লান্তশিং লিংখৎনবা থবক পাইখৎলি। লৌউ-শিংউগী অরেম্বা অপুম অশাদগী বাইও-ফ্যুল পুথোক্নবা হৌজিক অচৌবা কম্প্লেক্স অহুম শেমগৎলি। মসিগী মনুংদা অনি অমনা য়ু.পি.গী বদানয়ু অমসুং গোরখপুরদা অনি শারি অমসুং অমনা পঞ্জাবকী ভতিন্দাদা শারি। প্রোজেক্তশিং অসিগা লোইননা লৌমীশিংনা অরেমখাকশিংগী শেলসু ফংলগনি, নহারোল লিশিং কয়ানা থবক ফংলনি অমসুং অকোইবগী ফীভমসু ঙাকশেনবা ঙম্লগনি।
মরুপশিং,
মসিগা মান্ননা, অতোপ্পা মরু ওইবা য়োজনা অমসু লৈ, গোবরধন য়োজনা। স্কীম অসিনা শনথীদগী বাইওগ্যাস পুথোকপদা থৌগৎলি। মসিনা খুঙ্গংশিং লুনানহনবা ঙমগনি অমসুং দাইয়রী সেক্তরদা কান্নদবা অমসুং শঙ্গোম পীদবা অদুগুম্বা শা-ঙাশিংসু কান্নবা ফংলগনি। য়োগিজীগী সরকারমা শঙ্গোন কয়াসু শাখ্রে। মসি শনশিং য়েংশিন্নবা অমসুং লৌমীশিংগী মহৈ-মরোং ঙাকশেন্নবা মরু ওইবা খোঙথাং অমনি।
মরুপশিং,
হৌজিক্তি লৈবাকসিনা মরুওইবা ফেসিলিতীশিং শেমগত্তুনা হেন্না ফবা পুন্সিগী মঙলানবু মঙফাওনহন্নবগী মায়কৈদা খোঙ থাংজিল্লি। লাক্কদৌরিবা চহি ২৫সিদা থৌরাং অসি শরুক কয়া থোক্না হেনগৎহনবা তাই। মতিং লৈবা তৌবা ঙম্বা ভারতকী পান্দম ফংনবা ঐখোয় পুন্না হোৎনমিন্নবা তাই। মসিদা ইচল ইচেশিংসু মরুওইবা থৌদাং য়াওগদৌরিবনি। ঐহাক্না উজ্জ্বলাগী বেনিফিসিয়রী ওইরিবা ইচে-ইচল পুম্নমক্তা অমুক হন্না য়াইফ-পাউজেল পীজরি। রক্ষাবন্ধনগী শেংলবা কুহ্মৈগী মাংওইননা ইমাশিং অমসুং ইচে-ইচলশিংবু শেবা তৌজনবা খুদোংচাবা অমা ঐহাক্না ফংজবদা নুংঙাইবা পোকচৈ। ঐখোয়না ইমা ভারত, ইরৈবাকচা করোর ১৩০, খুঙ্গংশিং, লায়রবশিং, লৌমীশিং, দলিতশিং, অৱাবা তারবশিং অমসুং শোত্থরবশিংবু শেবা তৌজনবা অনৌবা ইনোৎকা লোইননা মখা তানা থবক তৌনবা নখোয়গী থৌজাল মতম চুপ্পদা ফংবা ওইজগে। অপাম্বা অসিগা লোইননা ঐহাক্না য়াইফ-পাউজেল পীজরি। হন্না-হন্না থাগৎচরি!


text:
মহৈলোয়শঙশিং মার্চকী তাং ২৯ ফাওবা থিংজিন্নবা লাউথোকখ্রে।কোরোনাভাইরাসকী লাইচৎনা মরম ওইরদুনা আসাম সরকারনা রাজ্য অসিগী মহৈ লোয়শঙ, সিনেমা হোল, সুইমিং পুল অমসুং জিম খুদিংমক লাক্লিবা মার্চকী তাং ২৯ ফাওবা থিংজিন্নবা লাউথোকখ্রে। মার্চকী তাং ১৫ গৌহাতিদা পাঙথোকখিবা পাউগী মীফম অমদা রাজ্যগী চীফ সেক্রেটরী কুমার সঞ্জয় কৃষ্ণনা ৱাফম অসি লাউথোকখিবনি।
সিবিএসই, সেবা অমসুং অতৈ ইউনিভার্সিতিগী পরিক্ষা নত্তনা অতৈ পরিক্ষা খুদিংমক য়ৈথোকখ্রে। রাজ্য সরকারনা আইএএস অনুরাগ গোয়েলবু নোদাল অফিসার হাপতুনা কোভিদ-১৯ য়েংশিন্ননবা কমিতি অমা শেমখ্রে। রাজ্য অসিদা হৌজিক ফাওবদদি লায়না অসি পোজিতিব ওইবা লৈত্রি। অদুম ওইনমক শিলচর এনআইতি গী ক্লাস লাক্লিবা মার্চ ৩১ ফাওবা য়ৈথোকখিবগা লোয়ননা হোস্টেল থাদোক্নবা খঙহনখ্রে।


text:
আসামগী ২০২০-২১ বজেত্ কী শম্লপ্পা পাউদমতেক্সকী অনৌবা পোৎলুম অমত্তা য়াওদনা মার্চ ৬, ২০২০ ইরাই নুমিত্তা আসাম বিধান সভাদা শেলথুম মন্ত্রি ড. হিমন্ত বিশ্ব শর্মনা ২০২০-২১ শেলথুম চহীগী লুপা কোতি ২,৮০,৩৬০.২৯ গী বজেত্ পুথোকখ্রে।
হন্দক্কী বজেত্ অসিদা মরুওইনা নুপীওইবীশিং অমসুং শোইনাইরবশিংগী দমক অনৌবা থৌরাং কয়ামরুম পায়খৎকদৌরি। বজেত্ তা নুমলিগর থাউ শুংফমগী ওইনা আসাম সরকারনা চাদা ২৬ হেনগৎহনবগী ৱারেপ লৌরে। অরুন্ধতী সনাগী থৌরাংগী মতাংদা লুহোংগদবী নুপীশিংগী দমক লুহোংবগী মাংওইননা সনা লৈনবগী লুপা ৩০,০০০/- পীবগী ৱাফম লৈরম্বা অদু হন্দক্কী বাজেত্ তা লুপা ৪০,০০০/- দা হেনগৎহনখ্রে।
মপুরোইবা লৈখিদ্রবীশিংগী মখোয়গী ইমুং মনুংগী তেংবাংগী দমক পীবা পেনসন অমসুং ইন্দিরা মেরি সমাজিক পেনসনগী দমক লুপা কোতি ৯১ কায়থোকলে। হন্দক্কী বজেত্ তা সরকারগী থবক তৌবশিংগী লুহোংদ্রিবী মচানুপী মশাগী চহী ৪০ গী মথক্তা লৈবীশিংদা লুপা ২৫০/- তৌদুনা থাগী পেনসন পীবগী ৱা য়াওরি। হায়রিবা থৌরাং অসিগী দমক লুপা কোতি ৫০৫ কায়থোক্কনি।
কনকলাতা মহিলা সবলীকরন থৌরাংগী মখাদা জীবিকা সখি হায়না মিংথোনবা খুঙ্গংগী থবকশুবীশিংগী দমক স্কুতি পীবা য়াওনা থাগী বেতন লুপা ৫০০/- তৌদুনা পীবগী ৱাফম হন্দক্কী বজেত্ তা য়াওরি। অসিতা নত্তনা প্রজ্ঞান ভারতী থৌরাংগী মখাদা গ্রেজুয়েসন ফাওবগী মহৈরোই লাখ অমদা হন্দক্কী মার্চ ৩১ ফাওবগী মনুংদা লুপা ১০০০/- তৌদুনা পীরগনি। ক্লাস ১২ কী ফাইনেল পরিক্ষাদা মেরিটকী মতুং ইন্না অহানবা লিশিং কুনগী মনুংদা লৈবা মহৈরোইশিং ২০২০-২১ শেনবা চহীদা স্কুতি অমমম পীরগনি।
হন্দক্কী বজেত্ তা ইউনিত ৩০ গী মখাদা ইলেক্ট্রিসিটি শিজিন্নবা ইমুংদা লেম্না মৈ পীবগী ৱাফম য়াওরি। অসিদা নত্তনা মৈগী বিলদা শেনফম খরা হন্থহন্নবগী পান্দমদা রাজ্য সরকারনা আসাম পৱার দিস্ট্রিবিউসন কম্পনি লিমিতেদতা লুপা কোতি ২৫০ গী সবসিদি পীরগনি। মওং অসি হন্দক দিল্লি সরকারনদি থাদা ইমুং অমদা ইউনিত ২০০ ফাওবা লেম্না মৈ পীবগী ৱাফম লৈখিবনি। স্বামি বিবেকানন্দ যুব ক্ষমতায়ন থৌরাংগী মখাদা মশানা মশাবু থবক পীজবা ঙম্নবগী পান্দমদা রাজ্যগী নহা লাখ অনিদা লুপা ৫০,০০০/- তৌদুনা পীরগনি । মসিগী দমক লুপা কোতি ১০০০ কায়থোকলে।
চা-বাগানগী থৌমীশিংগী দমক চা-বাগান ধন পুরস্কার মেলাগী থৌরাং মখাদা চা-থৌমীশিংগী দমক বেঙ্ক একাউন্ট লিশিং কুনমাথোইগী মথক্তা লুপা ৩০০০/- তৌদুনা মখোয়গী একাউন্টতা হাপচীল্লগনি। চা-বাগানগী সর্দান ৪০০০ দা স্মার্ত ফোন পীরগনি। চা-বাগানগী লমদমদা অনৌবা হাইস্কুল ১০২ লিংখৎলগনি। চা-বাগান থৌমী অমসুং আধিবাসি কল্য়ান থৌরাংগী মখাদা মীরোনবী নুপীশিংদা মখোয়গী খুৎশুমলগী ক্ষতিপূরন পীনবা শেনফম লুপা ১৮০০০/- দা হেনগৎহনখ্রে।
রাজ্যগী হান্ন লৈরম্বা ঊগী থোং ১০০০ আরসিসিগী থোং ওইনা শাদোক্লগনি। চৎলিবা চহীগী আগষ্ট ফাওবদা ওজা ২০,২২৮ গী প্রোভিন্সিয়েলাইজ তৌনবগী ৱাফম খন্নরি।
কেন্সর লায়না লায়েং থৌরাং মখাদা হন্দক্কী বজেত্ তা লুপা কোতি ৪৭৫ কায়থোকলে। নুপী অমসুং সিনিয়র সিতিজেনশিংগী চৎথোক-চৎশিনদা খুদোং চানবগী দমক ভ্রমণ শারথী হায়না মীংথোনবা থৌরাং অমা হৌদোক্লগনি। থৌরাং অসিনা গৌহাতি মহানগরদা মখোয়না শেল তীংদনা চৎথোক-চৎশিনগী খুদোং চাবা ফংহল্লগনি। অসিতা নত্তনা ইন্টরভিউ নত্রগা পরিক্ষাগী দমক চৎথোক চৎশিন তৌরিবা থবক ফংদ্রিবা নহারোলশিংগীদমক আসাম স্টেত ট্রান্সপোর্ত কোর্পরেসননা লেম্না মখোয়বু পুথোক পুশিন তৌবগী ৱাফম য়াওরি।
----------------------------------------------------
Get latest News Updates Please Download Lakhipuronline Android app CLICK HERE
To Subscribe Lakhipuronline YouTube Channel CLICK HERE


text:
লখিপুর কাছার, সেপ্তেম্বর ০১, ২০২০ঃ
লোনগা মরী লৈননা লেপ্তনা চৎথরকপা মনিপুরী য়ুথস্ ফ্রোন্ত অফ আসাম, মায়ফাগী ৬৭ সুবা এৱেরনেস কেম্পেইন ঙরাং কাছারগী গোসাইপুর খুঙ্গংদা পাঙথোকখ্রে। খুন্দ্রাকপম অমুতোম্বা, আমপালগী প্রেসিদেন্ট অহোংসাংবম লিলি, মনিপুরী থীয়েতর সেন্তর আসামগী জেনরেল সেক্রেতরী সোমোর লুৱাং, মায়ফাগী প্রেসিদেন্ট সেরাম হেরাজিৎ দাইজতা ফমখি। কেম্পেইনগী ৱাহৌদোক পীরদুনা সেরাম হেরাজিৎনা আসামদা মনিপুরী লোনবু এসোসিয়েত অফিসিয়েল লোন ওইহন্দ্রিফাওবা মায়ফা না লেপ্পা লৈতনা খোঙজং চংশিনখিগনি হায়রদুনা খোঙজং অসিদা মীয়ামনসু শৌগৎপীয়ু হায়খি। সোমোর লুৱাংনা ইমালোননা ঐখোয়গী মীংসেলনি হায়রদুনা আসামদা মশিং লিকপা ফূরুপ ওইজরবসু ঐখোয় খুকন পাঙ্গনবা ফূরূপ অমনি হায়বসি উৎপগী মতম য়ৌরে হায়খি। অহোংসাংবম লিলিনা ঐখোয়না কোরোনা কিদুনা লৈরিঙৈদা ইমালোনসি মীখা পোনখিদৌরে হায়খি। থৌরমদা মায়ফাগী একতিব মেম্বর চন্দ্রকান্ত সিংহ, চীঙাখম বিশ্বজিৎ নচিংবা মীওইশিংনা শরুক য়াখি। (পাউ অসি লখিপুরওনলাইন ইউতিউব চেনেলদা য়েংবিউ)


text:
লখিপুরওনলাইন দিজিতেল দেস্কঃ কংগ্রেস থাদোক্লমলগা তৃণমুল কংগ্রেসতা খোঙথাংজি…
লখিপুরওনলাইন দিজিতেল দেস্কঃ ইন্দিয়ান এয়ার ফোর্সতা ফ্লায়িং ওফিসার ওইনা খল্…
লখিপুরওনলাইন দিজিতেল দেস্কঃ চহী ৭ হেন্না লেপ্লুরবা ইম্ফাল সিলচরগী মরক্তা …
লখিপুরওনলাইন দিজিতেল দেস্কঃ আসাম কেবিনেত মীফমনা ঙরাং লৌখিবা ৱারেপশিংগী মন…
লখিপুরওনলাইন দিজিতেল দেস্কঃ আগস্তকী ১৩ বু আসামদা স্তেত হোলিদে লাউথোকপীনবা বরাক তম্পাক…
লখিপুরওনলাইন দিজিতেল দেস্কঃ থা অসিগী ২৩ দগী হৌদুনা জপাননা য়ুম্বু ওইদুনা প…
লখিপুরওনলাইন দিজিতেল দেস্কঃ কাছার দিস্ত্রিক এদমিনিস্ত্রেসননা এপিএসসি, ইউপ…
লখিপুরওনলাইন দিজিতেল দেস্কঃ ওলিম্পিকি গেমস হৌগদবা নুমিৎ ৩নিদং ঙায়শিল্লকলে…
লখিপুরওনলাইন দিজিতেল দেস্কঃ ফুটবোল্লরশিংবু পুক্লিং থৌগৎপা ওইনা ওল ইন্দিয়…
লখিপুর, কাছার, ওক্টোবর ১২, ২০২০ঃ আসাম মনিপুরী মুসলিম য়ুথস্ ফ্রোন্ট অমদি ওল আসাম মনিপ…
লখিপুর, ১৭ সেপ্তেম্বর ২০২০ঃ কাছার বাশঁকান্দিগী চন্দ্রপুরদা মনিপুরীশিংগী পুৱারীগা মরী…
লখিপুর, ১৭ সেপ্তেম্বর ২০২০ঃ লোনগী ওইবা খোঙজং মথং মথং চৎথরকপা ওইনা মায়ফাগী ৭৬ শুবা এৱ…
লখিপুর, কাছার, সেপ্তেম্বর ১৫, ২০২০ঃ হাইলাকান্দি জিলাগী চেংবীনগী লমলোং মরী ফাংবদা লৈবা …
লখিপুর, কাছার, সেপ্তেম্বর ১৫, ২০২০ঃ ইমালোন কনবা খোঙজংগী শরুক অমা ওইনা মনিপুরী য়ুথস্ ফ…
লখিপুর, কাছার, সেপ্তেম্বর ১৪, ২০২০ঃ মনিপুরী য়ুথস্ ফ্রোন্ত অফ আসাম মায়ফানা লেপ্তনা চ…
লখিপুর, কাছার, সেপ্তেম্বর ১৪, ২০২০ঃ কোরোইকান্দি জুনিয়র কোলেজতা পাঙথোকখিবা মীয়ামগী ওই…
লখিপুর, কাছার, সেপ্তেম্বর ১৩, ২০২০ঃ মনিপুরি য়ুথস্ ফ্রন্ত অফ আসাম, মায়ফানা লেপ্তনা চ…
Barak Tampak ki Khomjinba Pao - 22 July 2020
Barak Tampak ki Khomjinba Pao - 21 July 2020
Barak Tampak ki Khomjinba Pao - 20 July 2020


text:
লৈবাক অসিগী অহানবা নেসনেল স্কোলারসিপ পোর্টেল মোবাইল এপ্ ঙসি (সেপ্তেম্বর ১৩) মাইনোরিটি এফেয়ার্স মন্ত্রী মুক্তার অবাজ নগবিনা হাংদোকখ্রে। লাইরবা অমসুং সমাজতা শোত্থদুনা লৈরবা কাংলুপশিংগী মহৈরোইশিংদা স্কোলারসিপ ফংহনবদা পোর্টেল অসিনা খুদোংচাবা কয়া ফংহনগদৌরি। দাইরেক্ট বিনিফিট ত্রান্সফারগী খুত্থাংদা কান্নবা ফংগদৌরিবা মহৈরোইশিংগী বেঙ্ক একাউন্টতা স্কোলারসিপ মখল খুদিংমক হকথেংননা ত্রান্সফার তৌবা হৌরে। মসিনা মহৈরোইশিংদা স্কোলারসিপ পীবদা অরোন অথুপ লৈহন্দনা অমসুং মহৈরোইশিংদা য়ৌহনবা ঙমলগনি। হৌখিবা চহী মরিগী মনুংদা মশিং য়ামজদবা কাংলুপশিংগী লাইরবা অমসুং শোত্থনা লৈবা ইমুংগী মহৈরোই কোতি অহুমলোমদা তোঙান তোঙানবা স্কোলারসিপ প্রোগ্রামগী কান্নবা ফংহনখ্রে হায়রি। নেসনেল স্কোলারসিপ পোর্টেল মোবাইল এপ অসি লিঙ্ক
অসিদগী দাউনলোদ তৌবা য়াগনি।
Pao sing asi ga loinana atei e-pao gi damak
Lakhipuronline android app install toubiyu CLICK HERE


text:
প্রধান মন্ত্রী লী সিয়ন লুং,
অদোমগী ফ্রেন্দশিপ, ইন্দিয়া-সিঙ্গাপুর পার্তনরশিপ অমদি লমদম অসিবু হান্না ফবা তুংগী য়াইফনবগীদমক অদোমগী
লিদরশিপ অদুগীদমক থাগৎচরি।
ঙাকশেল মন্ত্রীশিং,
শ্রী জোন চিপমেন,
শক্নাইরবশিং অমদি এক্সিলেন্সীশিং,
নমস্কার অমদি ময়াম পুম্নমকপু গুদ ইভিনিং!
অরিবা মতমদগী ভারতনা সনাগী লমদম হায়না খঙনবা লমদম অসিদা অমুক হন্না লাকপা অসিদা ঐহাক অপেনবা ফাওই।
আসিয়ানগা লোইননা ভারতকা লৈনরিবা মরিগী লেন্দ-মার্ক ওইবা অখন্নবা চহি অসিদা মফম অসিদা লাকপা অসিদসু ঐহাক নুংঙাইবা ফাওই।
জনুৱারী থাদা ঐখোয়না আসিয়ান লুচিংবা তরাবু ঐখোয়গী রিপব্লিক নুমীৎতা হোস্ত তৌদুনা ইকায় খুম্নজখি। আসিয়ান-ইন্দিয়া সমিৎ অদু আসিয়ান অমদি ঐখোয়গী এক্ত ইস্ত পোলিসীদা পীখিবা ঐখোয়গী কমিৎমেন্ত অদুগী খুদম্নি।
লৈবাক কয়ানা অতোপ্পা শক্তি অমত্তগী মায়কৈদা লেপতনা প্রিন্সিপলসকী নাকলদা লেপ্পা মতমদা মখোয়না মালেমগী ওইবা ইকায় খুম্নবা অদি ইন্তর্নেস্নেল এফিয়র্সতা খোঞ্জেল অমা ফংই হায়বা অদুসু সিঙ্গাপুরনা উৎলরে।
ভারতকী ওইনদি, সিঙ্গাপুর হায়বদি পুম্নমক্নি। মসিদি নোংশাগী লৈবাক অমা অমসুং নোংশাগী সহর অমবু পুন্সিল্লিবা ইস্পিরিৎ অদুনি। সিঙ্গাপুর অসি আসিয়ান্দা ঐখোয়গী স্প্রিংবোর্দ অমনি। চহি চা কয়াদগী ভারতকীদমক মসিনা নোংপোক্তা গেৎৱে অমা ওইদুনা লাক্লি। চহি লিশিং অনিগী মথক্তগী, মুনসুনগী নুংশিৎশিং, সমুদ্রগী ইচেলশিং অমদি হ্যুমেন এস্পিরেসনগী শাফু অদুনা ভারত অমসুং লমদম অসিবু শম্নহল্লি। মসিনা শান্তি অমদি ফ্রেন্দশিপ, রিলিজন অমদি কলচর, আর্ত অমদি কমর্স, লোন অমসুং লিতরেচরদা উবা ফংই।
হৌখিবা দিকেদ অহুমদগী, লমদম অসিদা ঐখোগী থৌদাং অমসুং রিলেসনশিপ রিস্তোর তৌনবা হেরিতেজ অদু ঐখোয়না হঞ্জিন হঞ্জিন্না ক্লেম তৌদুনা লাক্লি। ভারতকী ওইনদি মতৌ অসুম্না পুক্নীং চংবা লমদম অমত্তা হৌজিক ফাওবদা ফংবা লৈত্রি।
প্রি-ভেদিক মতমদগী হৌরগা ভারতকী ৱাখল্লোনদা মহাসাগরশিংগী মরুওইবা মফম অমা লৈরি। চহি লিশিং কয়াগী মমাংদা, ইন্দস ভেলী সিভিলাইজেসনগা লোয়ননা ইন্দিয়ন পেনিনসুলানা মেরিতাইম ত্রেদ চত্থরম্মি। মহাসাগরশিং অমদি বরুন-ঈশিং পুম্নমক্কী ইশ্বর-মালেম অসিগী খ্বাইদগী লিরবা লাইরিক বেদা মরুওইবা মফম অমা পুথোক্লি। চহি লিশিং কয়াগী মমাংদা ইরম্বা অরিবা পুরান্দা, ভারতকী জিওগ্রাফীকেল দিফিনিসন অসি সমুদ্রশিংদা রিফর তৌরি: উত্তরোন য়ত সমুদ্রস্য, মসিগী আর্থদি সমুদ্রগী অৱাং থংবদা লৈরিবা লম হায়বনি।
ঐহাক্কী হোম স্তেত গুজরাত্তা লৈরিবা লোথাল অসি পৃথিবীগী খ্বাইদগী লীরবা হিথাংফমশিংগী মরক্তা অমনি। ঙসি ফাওবা মফম অদুদা দোক অমা লৈরি। ঙসি ফাওবা গুজরাতীশিংনা পাক চাউনা চত্থোক চৎশিন তৌরি হায়বা অসিদা ঙক্নীংঙাই লৈতে। ভারত মহাসাগরনা ভারতকী পুৱারীগী মশক তাক্লি। হৌজিক্তি মসিনা ঐখোয়গী তুংগী শোজৈ পায়খ্রে। মহাসাগর অসিনা ভারতকী ত্রেদ অমসুং ঐখোয়গী ইনর্জী সোর্সেসকী চাদা ৯০ পুদুনা চৎলি। মসিনা গ্লোবেল কমর্সকী লাইফ লাইনসু ওইরি। ভারত মহাসাগরনা দাইবর্স কলচর অমদি পিছ অমসুং প্রোস্পেরিতীগী লমদমশিং শম্নহল্লি। হৌজিক্তি মসিনা অচৌবা শক্তিশিংগী জহাজশিংসু পুদুনা চৎলি।
নোংপোক্তা, মলাক্কা স্তেত অমদি সাউথ চীনা সিনা ভারত অমসুং পেসিফিক অমদি ঐখোয়গী মরুওইবা পার্তনরশিং-
আসিয়ান, জাপান, রিপব্লিক ওফ কোরিয়া, চীনা অমসুং অমেরিকাবু শম্নহল্লি। লমদম অসিদা ঐখোয়গী ত্রেদ অসি লেপ্পা লৈতনা হেঙ্গৎলক্লি।
লমদম অসিদা ঐখোয়গী ইন্তরেস্ত অসি পাক চাউই অমদি ঐখোয়গী এঙ্গেজমেন্ত অসি অচেৎপনি। ভারত মহাসাগরগী লমদমদা ঐখোয়গী রিলেসনশিপ অসি মপাঙ্গল হেন্না কনখৎলক্লি। ঐখোয়গী মরূপশিং অমদি পার্তনরশিংগীদমক ইকোনোমিক কেপেবিলিতীশিং শেমগৎপা অমসুং মেরিতাইম সেক্যুরিতী ফগৎহনবদসু ঐখোয়না মতেং পাংলি। ইন্দিয়ন ওসিন নেভেল সিম্পোজিয়মগুম্বা ফোরমশিংগী খুত্থাংদা ঐখোয়না কলেক্তিব সেক্যুরিতী প্রমোৎ তৌরি।
ইন্দিয়ন ওসিন রিম এসোসিয়েসনগী খুত্থাংদা ঐখোয়না রিজনেল কো-ওপরেসনগী কমপ্রেহেন্সিব এজেন্দা অমগী মায়কৈদা চংশিল্লি। অমদি, ঐখোয়না গ্লোবেল ত্রাঞ্জিৎ রুৎশিংবু পিছফুল অমসুং ফ্রী ফোর ওল ওইহন্নবা ভারত মহাসাগরগী ৱাংমদা লৈরিবা পার্তনরশিংগসু লোয়ননা থবক তৌরি।
চহি অহুমগী মমাংদা মোরিসসতা ঐহাক্না ঐখোয়গী ওইবা মীৎয়েং অদু ৱাহৈ অমদা ফোংদোকখি- সাগর, মদুগী আর্থদি ওসিন হাইবনি। অমদি সাগরনা লমদম পুম্নমক অসিদা সেক্যুরিতী অমসুং গ্রোথ অদুগীদমক লেপ্লি।
সাউথ-ইস্ত এসিয়া অসি কংফাল অমসুং ঈশিংগী ওইনা ঐখোয়গী য়ুম্লোন্নবা ওইরি। সাউথইস্ত এসিয়ান লৈবাক খুদিংমক্কা লোইননা ঐখোয়না পোলিতিকেল, ইকোনোমিক অমসুং ঙাকশেলগী মরি থম্লি। হৌখিবা চহি ২৫দগী ঐখোয়না আসিয়ান, দাইলোগ পার্তনরশিংগা লোইননা স্ত্রাতেজিক পার্তনরশিং ওইরক্লি। ঐখোয়না চহিগী মীফমশিং অমসুং দাইলোগ মেকানিজম ৩০গী খুত্থাংদা ঐখোয়গী রিলেসনশিং শেমগৎলি।
ইস্ত এসিয়া সম্মিৎ, এ.দি.এম.এম. প্লস অমসুং এ.আর.এফ অসিনচিংবা আসিয়ান্না লুচিংবা ইন্সতিত্যুসনশিংদা ঐখোয়না এক্তিব ওইনা শরুক য়ারি। ঐখোয় বিম্সতেক অমদি সাউথ অমসুং সাউথইস্ত এসিয়াগী মরক্তা থোং অমা ওইরিবা মেকোং-গঙ্গা ইকোনোমিক কোরিদোরগী শরুক অমা ওইরি।
জাপানগা লৈনরিবা ঐখোয়গী মরিদা, ইকোনোমীক্তগী হৌরগা স্ত্রাতেজিক ফাওবা- ঐখোয়না মপুং ফানা ত্রান্সফোর্ম তৌরে। মদুনা ভারতকী এক্ত ইস্ত পোলিসীগী কোর্নর-স্তোন অমা ওইরি। রিপব্লিক ওফ কোরিয়াগা লোইননা ঐখোয়গী কোওপরেসনদা অচেৎপা মোমেন্তম অমা লৈরি। অমদি ওষ্ট্রেলিয়া অমসুং ন্যু জিলেন্দগা লোইননা ঐখোয়গী পার্তনরশিপতা ফ্রেশ ইনর্জী অমা লৈরি।
চহি অহুমগী মমাংদা, ঐহাক্না পেসিফিক আইলেন্দ নেসনশিংগা লোইননা এঙ্গেজমেন্তকী অনৌবা ফেজ অমা মায় পাক্না হৌদোক্নবা ফিজীদা খোংদাখি। ফোরম ফোর ইন্দিয়া-পেসিফিক আইলেন্দস কোওপরেসনগী মীফমশিংনা ইন্তরেস্ত অমসুং এক্সন সেয়র তৌবগী থোংদা জিওগ্রাফীগী ওইবা লাপ্নরিবা অদুদা শম্নহল্লে।
নুমীৎ তরানিগী মমাংদা সোচীদা পাংথোকখিবা ইনফোর্মেল সম্মিৎ অমদা রাষ্ট্রপতি পুতিন অমসুং ঐহাক্না ঐখোয়না হৌজিক মায়োক্নরিবশিং অদু দিল তৌনবগীদমক অচেৎপা মল্তি-পোলর ৱার্ল্দ ওর্দর অমগীদমক মথৌ তারিবা অদুদা ঐখোয়গী ওইবা মীৎয়েংশিং ফোংদোক্নখি। চপ মান্নবা মতম অদুমক্তদা, য়ুনাইতেদ স্তেতকা লোইননা ভারতকী গ্লোবেল স্ত্রাতেজিক পার্তনরশিপ মতম অমদা নীংজিং মাংজিংননা লৈরম্বা অদু লাকথুদুনা ঐখোয়গী লৈনরিবা মরি হেন্না চেৎশিনহন্দুনা পাকথোক চাউথোকহল্লে। চীনাগা লয়ার কয়াদা লৈনরিবা মরি অসুম্না ভারতনা কনাগুম্বা অমত্তগা মরি থমনদ্রি। ঐখোয় মালেম অসিদা মীশিং খ্বাইদগী য়াম্বা লৈবাক অনিনি অমদি খোংজেল য়াংনা চাউখৎলক্লিবা অচৌবা ইকোনোমীশিংনি। ঐখোয়গী কোওপরেসন অসি হেন্না পাকথোক চাউথোরক্লি। ললোন ইতিক হেঙ্গৎলক্লি।
এপ্রিল থাদা রাষ্ট্রপতিজীগা লোইননা পাংথোকখিবা নুমীৎ নিনিগী ইনফোর্মেল সম্মিৎ অদুনা গ্লোবেল পিছ অমসুং প্রোগ্রেসকীদমক মরুওইবা ফেক্তর অমা ওইনা ঐখোয়গী লৈবাক অনিগী মরক্তা অচেৎপা অমসুং তংদু লৈতাবা রিলেসনশিং খঙমিন্নবদা মতেং ওইখি। ভারত অমসুং চীনানা অমনা অমগী ইন্তরেস্ততা থাজবা অমসুং সেন্সিতিবকা লোইননা পুন্না থবক তৌমিন্নরবা মতমদা এসিয়া অমসুং মালেম অসিনা হেন্না ফবা ফ্যুচর অমা ফংবা ঙমগনি হায়বা ঐহাক্না চেৎনা থাজবা থম্লি।
ইন্দিয়া-অফ্রিকা ফোরম সম্মিৎ অসিগুম্বা মেকানিজমগী থোংদা ভারতনা আফ্রিকাগা লোইননা পার্তনরশিপ হেঙ্গৎলক্লি।
মরূপশিং,
ঐখোয়গী লমদমদা অমুক হঞ্জরক্লগে, ভারতকী এঙ্গেজমেন্ত হেঙ্গৎলক্লিবা অসি হেন্না চেৎপা ইকোনোমিক অমসুং ঙাকশেল কোওপরেসনগা লোইননা চৎমিন্নরি। ঐখোয়না মালেমগী অতৈ মফমদগীদি মফম অসিদনা ত্রেদ এগ্রীমেন্তশিং হেন্না চত্থরি। ঐখোয়না সিঙ্গাপুর, জাপান অমসুং সাউথ কোরিয়াগা লোইননা কমপ্রেহেন্সিবইকোনোমিক পার্তনরশিপ এগ্রীমেন্তশিং পাংথোক্লি।
ঐখোয়না আসিয়ান অমসুং থাইলেন্দগা লোইননা ফ্রী ত্রেদ এগ্রীমেন্তশিং চত্থরি। অমদি রিজনেল কমপ্রেহেন্সিব ইকোনোমিক পার্তনরশিপ এগ্রীমেন্তদা ঐখোয়না এক্তিব ওইনা শরুক য়ারি। নৌতিকেল মাইল ৯০ লাপ্না লৈরিবা ইন্দোনেসিয়াদা হন্দক্তা ঐহাক্না ঐহাক্কী অহানবা খোংচৎ চৎখি।
ঐহাক্কী মরূপ রাষ্ট্রপতি ৱিদোদো অমসুং ঐহাক্না ইন্দিয়া-ইন্দোনেসিয়া রিলেসন্স অদু কমপ্রেহেন্সিব স্ত্রাতেজিক পার্তনরশিপ অমদা অপগ্রেদ তৌখি। অতোপ্পা সেয়র্দ ইন্তরেস্তশিংগী মরক্তা ঐখোয়না ইন্দো-পেসিফিক রিজন্দা মেরিতাইম কোওপরেসনগীদমক কমন ভিজন অমা লৈরি। ইন্দোনেসিয়াদগী হল্লকপগী লম্বীদা আসিয়ানগী খ্বাইদগী সেনিয়ার লুচিংবা ওইরিবা প্রধান মন্ত্রী মহাথিরগা উননবা ঐহাক্না মতম খরগী ওইনা মলেসিয়াদা পনখি।
মরূপশিং,
ইন্দিয়ন আর্মদ ফোর্সেস, অখন্ননা ঐখোয়গী ঈশিং লান্মীশিংনা শান্তি অমসুং তংদু লৈতাবা, লোয়না লোয়ননা হ্যুমেনিতরিয়ান এসিস্তেন্স অমসুং দিজাস্তর রিলিফকীদমক ইন্দো-পেসিফিক রিজন্দা পার্তনরশিপ শেমগৎ শাগৎলি। লমদম অসিদা মখোয়না ত্রেন তৌরি, এক্সরসাইজ চত্থরি অমদি গুদৱিল মিশনশিং কন্দক্ত তৌরি। খুদম ওইনা, সিঙ্গাপুরগা লোইননা ঐখোয়না অয়েৎ অপন য়াওদবা চত্থরিবা খ্বাইদগী শাংবা নেভেল এক্সরসাইজ অসি হৌজিক্তি চহি ২৫ শুরক্লে।
অথুবা মতমদা ঐখোয়না সিঙ্গাপুরগা লোইননা ত্রাই-লেতরেল এক্সরসাইজ অমা হৌদোক্লগনি অমদি ঐখোয়না অতোপ্পা এসিন লৈবাকশিংদা শন্দোক্নবা পান্দমসু থম্লি। ম্যুচুয়েল কেপেবিলিতীশিং শেমগৎ শাগৎনবা ঐখোয়না ভিয়েৎনামগুম্বা পার্তনরশিংগা লোইননা থবক তৌমিন্নরি। ভারতনা য়ুনাইতেদ স্তেত অমসুং জাপানগা লোইননা মালাবার এক্সরসাইজ কন্দক্ত তৌরি। ভারত মহাসাগরদা চত্থবা ভারতকী এক্সরসাইজ মিলন্দা রিজনেল পার্তনর কয়া অমনা শরুক য়ারি, অমদি পেসিফিক্তা চত্থরিবা রিমপেক্তা শরুক য়ারি। এসিয়াগী সহর অয়াম্বদা জহাজশিংদা চত্থরিবা পাইরেসী অমসুং আর্ম রোবরী থেংননবা রিজনেল কোওপরেসন এগ্রীমেন্তদা ঐখোয়না এক্তিব ওইনা থবক তৌরি।
চহি অমদা ঐখোয়না গ্রোথ চাদা ৭.৫ দগী ৮ ফাওবা সস্তেন তৌরি। ঐখোয়গী ইকোনোমী হেঙ্গৎলকপনা মরম ওইদুনা ঐখোয়গী গ্লোবেল অমসুং রিজনেল ইন্তিগ্রেসন হেঙ্গৎলগনি।
মরূপশিং,
ইন্দো-পেসিফিক অসি নেচরেল লমদম অমনি। মসি গ্লোবেল ওপোর্চুনিতিজ অমদি চেলেঞ্জেসকী পাক চাউরবা এরে অমগী য়ুমসুনি। ঙসি ঐখোয়না মথক্কী দিবিজনশিং অমসুং কম্পিতিসনশিং হেঙ্গৎহন্নবা পুন্না থবক তৌমিন্ননবা ৱাফম থম্নরি।
সাউথ ইস্ত এসিয়াগী লৈবাক তরাবু জিওগ্রাফীকেল অমসুং সিভিলাইজেস্নেল সেন্স অনিমক্তা অচৌবা মহাসাগর অনিমক্কা শম্নরি। মরম অদুনা ইনক্লুসিবনেস, ওপননেস অমদি এসিন সেন্ত্রেলিতী অমসুং য়ুনিতী অসি অনৌবা ইন্দো-পেসিফিক্কী ময়াইদা লৈরি। ভারতনা ইন্দো-পেসিফিক লমদমবু স্ত্রাতেজী অমা নত্রগা অকক্নবা মীহুৎ মশিং লৈবা ক্লব অমগুম্না উখিদে। নত্রগনা দোমিনেৎ তৌনবা হোৎনরিবা গ্রুপিং অমগুম্না উদে। মরম অদুনা ইন্দো-পেসিফিক লমদমগীদমক্তা ভারতকী মীৎয়েং অসি পোজিতিব ওইবা অমনি। অমদি মসিগী ইলিমেন্ত কয়া অমা লৈরি।
অমা,
মসিনা ফ্রী, ওপন, ইনক্লুসিব লমদম অমগীদমক লেপ্লি, মদুনা প্রোগ্রেস অমসুং প্রোসপেরিতীগী কমন পর্সুইৎ অমদা ঐখোয় পুম্নমকপু কোনশিল্লি। জিওগ্রাফী অসিদা লৈরিবা লৈবাক পুম্নমক মসিগী মনুং চল্লি।
অনি,
সাউথইস্ত এসিয়া অসি মসিগী ময়াইদা লৈরি। অমদি, তুংদা আসিয়ান্না মসিগী ময়াইদা লৈরগনি। লমদম অসিদা শান্তি অমসুং সেক্যুরিতীগী আর্কিতেকচর অমা কোওপরেত তৌনবা ঐখোয়না হোৎনরিবা অদুম্না মতম পুম্নমক্তা ভারতপু লমজিং লমতাক্কদৌরিবা অদুগুম্লবা ভিজন অদু ওইরগনি।
অহুম,
ঐখোয়না থাজবা থম্লি মদুদি, ঐখোয়গী কমন প্রোসপেরিতী অমদি সেক্যুরিতী অদু লমদম অসিগী কমন রুল্স-বেজ ওর্দর অমগী দাইলোগকী খুত্থাংদা ফোংদোকপা মথৌ তাই। অমদি মসিনা ইন্দিবিজুয়েল্লী নত্রগা গ্লোবেল্লী চাং মান্ননা এপ্লাই তৌগদবনি।
মরি,
ঐখোয়না সমুদ্র অমসুং নোংথক্তা লৈরিবা কমন স্পেস শিজিন্নবদা ইন্তর্নেস্নেল লোগী মখাদা ফংফম থোকপা অদুমক চপ মান্ননা এসেস তৌগদবনি। কোদ অদু ঐখোয় পুম্নমক্না য়ানরবা মতম অদুদা ঐখোয়গী সি লেনশিং অসি প্রোসপেরিতী অমসুং শান্তিগী কোরিদোরগী লম্বী ওইগনি। ঐখোয়না মেরিতাইম ক্রাইমশিং ঙাকথোকপা, মেরিন ইকোলোজী প্রিজার্ব তৌবা, দিজাস্তর মায়োক্নবা অমসুং ব্লু ইকোনোমী ফগৎহনবদা পুন্না থবক তৌবসু ঙমহল্লগনি।
মঙা,
লমদম অসিনা, অমসুং ঐখোয় পুম্নমক্না গ্লোবেলাইজেসনদগী কানবা ফংলি। ভারতকী চিঞ্জাক অসি কানরিবা অসিগী খ্বাইদগী ফবা খুদমশিংগা মরক্তা অমনি। ভারতনা ওপন অমসুং স্তেবল ওইবা ইন্তর্নেস্নেল ত্রেদ রেজিম অমগীদমক লেপ্লি। ঐখোয়না ইন্দো-পেসিফিক রিজন্দা রুল-বেজ, ওপন, বেলেন্স অমসুং স্তেবল ত্রেদ এনভাইরনমেন্তসু সপোর্ত তৌগনি। মদুমক ঐখোয়না রিজনেল কমপ্রেহেন্সিব ইকোনোমিক পার্তনরশিপতগী আশা তৌরি।
তরুক,
কনেক্তিবিতী অসি মরু ওই। মসিনা ত্রেদ অমসুং প্রোসপেরিতী হেঙ্গৎহল্লি। মসিনা লমদম অমবু অমত্তা ওইনা পুন্সিল্লি। চহি চা কয়াদগী ভারত অসি ক্রোসরোদ ওইরি। ঐখোয়না কনেক্তিবিতীগী কানবশিং অদু খঙই। লমদম অসিদা কনেক্তিবিতী ইনিসিয়েতিব কয়া অমা লৈরি। করিগুম্বা মসিনা মায় পাকপা তারগদি ঐখোয়না ইনফ্রাস্ত্রকচর শেমগৎপা নত্তনা থাজবগী থোংশিংসু ঐখোয়না শারগনি। সাউথ এসিয়া অমদি সাউথইস্ত এসিয়া, ইন্দিয়ন ওসিন, আফ্রিকা, ৱেস্ত এসিয়া অমদি মদুগী মখা তাথবা মফমশিংদা ভারতনা মসা মথন্তনা অমসুং জাপানগুম্বা অতোপ্পা পার্তনরশিংগা লোইননা মসাগী শরুকশিং পায়খৎলি। অমদি, ঐখোয় ন্যু দিবেলপমেন্ত বেঙ্ক অমসুং এসিয়ান ইনফ্রাস্ত্রকচর ইনভেস্তমেন্ত বেঙ্ককী মরুওইবা স্তেক হোল্দরশিং ওইরি।
অরোইবদা,
মসিগী মমাংদা ঐহাক্না হায়খিবা চাউনা শক্তি মুন্নবগী মতম অদুদা করিগুম্বা ঐখোয়না অমুক হঞ্জিল্লকতবা তারগদি মসি পুম্নমক অসি ওইথোকপা য়াই। কোওপরেসনগী এসিয়া অদুনা চহিচা অসিদা মওং মতৌ পীরগনি। চাংদম্নবা অসিদি হৌনশানি। অদুবু চাংদম্নবা অসি কনফ্লিক্তা ওন্থোকলোইদবনি।
লোইশিল্লকপদা, ঐহাক্না ৱাফম অসি অমুক হন্না হায়রি: ভারতনা মসাগী লৈজরিবা এঙ্গেজমেন্ত অসি আফ্রিকাগী সমুদ্র খোংবালদগী হৌরগা অমেরিকাগী সমুদ্র খোংবাল ফাওবা ইন্দো পেসিফিক রিজন্দা য়াওহনগনি। ঐখোয় বেদান্তা ফিলোসোফীগী ইনহেরিতরশিংনি, অমদি য়ুনিতী অমসুং দাইবর্সিতী একম সত্যম, বিপ্রা: বহুদাবদন্তি পাংথোক্লি- অচুম্বা অসিদি অমখক্তনি, খঙ হৈরবশিংনা লম্বী কয়াদা ফোংদোকপনি। মদুনা ঐখোয়গী সিভিলাইজেসনগী ওইবা হৌনশা অদুগী ফাউন্দেসন্নি।
মরম অদুনা মসি হিন্দীগী এস মঙাদা ত্রান্সলেৎ তৌরি: সম্মান (ইকায় খুম্নবা); সম্বাদ (ৱারী শান্নবা); সহয়োগ (কোওপরেসন); শান্তি (পিছ) অমসুং সমৃদ্ধি (প্রোসপেরিতী)। ৱাহৈশিং অসি তম্বদা লাইনা থোকই, মরম অদুনা ঐখোয়না ৱারী শান্নবা অমসুং ইন্তর্নেস্নেল লোদা মপুং ফানা ৱাশকপগী থোংদা ইকায় খুম্নদুনা মালেম অসি শান্তিগা লোইননা এঙ্গেজ তৌগনি।
মালেম অসি ক্রোসরোদ অমনি। মসিদা মিহৌবগী ওইবা পুৱারীগী খ্বাইদগী ফত্তবা পরাশিং য়াওরি। অদুবু মসিদা পুক্নীং লৌশিংগী লম্বী অমসু পীরি। হেন্না ৱাংবা পর্পজ অমগীদমক মসিনা ঐখোয়বু সম্মোন তৌরি। লম্বী অদুদা চৎননবা পুম্নমক্কী মফমদা তকশিন্নবা ঐহাক মফম অসিদা লাক্লি।
ময়াম্বু থাগৎচরি।
ময়াম্বু হায়নীংঙাই লৈতনা থাগৎচরি।
I am happy to be here in a special year, in a landmark year of India’s relationship with ASEAN: PM pic.twitter.com/xDPCFv3TTe— PMO India (@PMOIndia) June 1, 2018
For thousands of years, Indians have turned to the East: PM pic.twitter.com/2uppNRD7kO— PMO India (@PMOIndia) June 1, 2018
Singapore is our springboard to ASEAN. It has been, for centuries, a gateway for India to the broader East: PM pic.twitter.com/reajfTqApp— PMO India (@PMOIndia) June 1, 2018
Oceans had an important place in Indian consciousness since pre-Vedic times. Thousands of years ago, Indus Valley Civilisation as well as Indian peninsula had maritime trade: PM pic.twitter.com/I4A4VJfP4Q— PMO India (@PMOIndia) June 1, 2018
The Indian Ocean has shaped much of India’s history and it now holds the key to our future: PM pic.twitter.com/z1l2fV1cBu— PMO India (@PMOIndia) June 1, 2018
Three years ago, in Mauritius, I described our vision in one word – SAGAR, which means ocean in Hindi. And, S.A.G.A.R. stands for Security and Growth for All in the Region: PM pic.twitter.com/V9L3mFijKB— PMO India (@PMOIndia) June 1, 2018
With each Southeast Asian country, we have growing political, economic and defence ties: PM pic.twitter.com/Uu4NZF4LJ2— PMO India (@PMOIndia) June 1, 2018
It is a measure of our strategic autonomy that India’s first Strategic Partnership, with Russia, has matured to be special and privileged: PM pic.twitter.com/nVrKTtX6Uo— PMO India (@PMOIndia) June 1, 2018
India’s global strategic partnership with the United States continues to deepen across the extraordinary breadth of our relationship: PM pic.twitter.com/bK7dEgJzVX— PMO India (@PMOIndia) June 1, 2018
India-China cooperation is expanding. Trade is growing. And, we have displayed maturity and wisdom in managing issues and ensuring a peaceful border. There is growing intersection in our international presence: PM pic.twitter.com/dfvcKWjqBV— PMO India (@PMOIndia) June 1, 2018
Our principal mission is transforming India to a New India by 2022, when independent India will be 75 years young: PM pic.twitter.com/xqPU0AWJ32— PMO India (@PMOIndia) June 1, 2018
This is a world of inter-dependent fortunes and failures.— PMO India (@PMOIndia) June 1, 2018
No nation can shape and secure it on its own.
It is a world that summons us to rise above divisions and competition to work together.
Is that possible? Yes. It is possible.
I see ASEAN as an example and inspiration: PM pic.twitter.com/McBWtnTaQ6
India's vision for the Indo-Pacific Region is a positive one. And, it has many elements: PM pic.twitter.com/4W4FE3gOFI— PMO India (@PMOIndia) June 1, 2018
India stands for a free, open, inclusive Indo-Pacific region, which embraces us all in a common pursuit of progress and prosperity. It includes all nations in this geography as also others beyond who have a stake in it: PM pic.twitter.com/0ZTaiwNE19— PMO India (@PMOIndia) June 1, 2018
We believe that our common prosperity and security require us to evolve, through dialogue, a common rules-based order for the region. And, it must equally apply to all individually as well as to the global commons: PM pic.twitter.com/wAiloYWa8C— PMO India (@PMOIndia) June 1, 2018
We should all be equally permitted to benefit from the use of common spaces on sea and in the air without discrimination: PM pic.twitter.com/JFvcBarfao— PMO India (@PMOIndia) June 1, 2018
Solutions cannot be found behind walls of protection, but in embracing change. What we seek is a level playing field for all. India stands for open and stable international trade regime: PM pic.twitter.com/uH3BXfzpVM— PMO India (@PMOIndia) June 1, 2018
Competition is normal. But, contests must not turn into conflict; differences must not be allowed to become disputes: PM pic.twitter.com/jXHhqymC4U— PMO India (@PMOIndia) June 1, 2018
When we can work together, we will be able to meet the real challenges of our times: PM pic.twitter.com/YBXQT3Ps1B— PMO India (@PMOIndia) June 1, 2018
There are temptations of the worst lessons of history. There is also a path of wisdom. It summons us to rise above a narrow view of our interests and recognise that each of us can serve our interests better when we work together as equals in the larger good of all nations: PM pic.twitter.com/rQpdpGXiwu— PMO India (@PMOIndia) June 1, 2018


text:
ৱাহৌদোক
পাসপোর্ট সেবা (PS) অসি মিনিষ্ট্রি ওফ এক্সটরনেল এফিয়ার্সনা 2010গী মে থাদা মিসন মোদ প্রোজেক্ট অমা ওইনা ভারতকী নাগরিকশীংদা পাসপোর্টকী সর্ভিসশীংগী দেলিভরি হেন্না ফগৎহন্নবগী অমসুং হেনগৎহন্নবগীদমক হৌদোকখিবনি।
ভিজন
পাসপোর্টকী সর্ভিসশীং অসি নাগরিকশীংদা মতম চানা, ত্রান্সপরেন্ট ওইনা, হেন্না এক্সেসিবল ওইবা অমসুং থাজনিঙাই ওইবা মওংদা অমদি অফবা অকোয়রোন অমদা ষ্ট্রিমলাইন তৌরবা প্রোসেসশীং অমসুং কত্থোক্লবা, ত্রেন তৌরবা অমসুং পুক্নিং থৌগৎলবা থৌমীশীংগী খুত্থাংদা ফংহনবা হায়বসিনি।
PSনা মায়পাক্না ফংলবা সর্ভিস ত্রান্সফোর্মেসনগী মরুওইবা এস্পেক্টশীং
পাসপোর্ট সেবানা ভারত্তা পাসপোর্ট অমসুং মসিগা মরি লৈনবা সর্ভিসশীংগী মওং-মতৌ হোংদোক্তুনা ভারতকী নাগরিকশীংদা খ্বাইদগী ফবা থাক্তু পীনবা হোৎনরি। PSPনা MEAবু পাসপোর্তকী সর্ভিসশীং থাজনিঙাই ওইবা, খুদোংচাবা অমসুং ত্রান্সপরেন্ট ওইবা মওংদা, অকক্নবা সর্ভিসকী থাকশীংদা পীবা ঙমহল্লি। PSPনা মায়পাক্না ফংলবা সর্ভিস ত্রান্সফোর্মেসনগী মরুওইবা এস্পেক্টশীং মখাদা পীরি:
- মফম অমসুং মতম অমহেক্তদা এক্সেস তৌবা: নাগরিকশীংনা মখোয়গী খুদোংচাবগী মতুংইন্না PSP পোর্টেল (www.passportindia.gov.in)গী খুত্থাংদা পাসপোর্ট ফি অদু ওনলাইন ওইনা পীদুনা পাসপোর্ট এপ্লিকেসনশীং সবমিট তৌবা অমসুং এপোইন্টমেন্ট লৌবা য়াই। পোর্টেল অসিনা পাসপোর্টকা মরি লৈনবা সর্ভিস পুম্নমক্কী পাক-চাউবা অমসুং খ্বাইদগী নৌবা ইনফোর্মেসনশীং পীরি। নাগরিকশীংনা খ্বাইদগী নকপা PSKদা মাংজৌননা লৌরবা এপোইন্টমেন্ট তাং/ মতম অদুদা, অশাংবা ক্যু অমসুং খুদোংচাদবা লৈতনা চৎপা য়াই।
- হেনগৎলবা নেটৱার্ক: পাসপোর্ট ওফিস 38গী মশা ওইনা, লৈবাক অসিদা পাসপোর্ট সেবা কেন্দ্র (PSKs) 77 মথৌ তৌহনখ্রে অমসুং পাসপোর্ট সেবাগী শরুক অমা ওইনা পাসপোর্ট সেবা লাগু কেন্দ্র (PSLKs) লিংখৎখ্রে।
- ফগৎলবা মতেং ওইগদবা খুদোংচাবশীং: PSKনা খ্বাইদগী ফরবা অকোয়রোন অমা শেম্মী। PSK খুদিংমক্তা লৈরিবা মতেং ওইগদবা খুদোংচাবশীংগী মনুংদা লমজিংবীনবা মীওইশীং, সেলফ-সর্ভিস কিওস্কশীং, ফোটোকোপি লৌফম, চান-থক্নবগী খুদোংচাবশীং, পব্লিক ফোন বুথ, বেবি কিয়ার, পাউ-চে অমসুং চেফোংশীং অমসুং এয়র-কন্দিসন য়াউরবা ঙাইফম কাদা টেলিভিজন অসি য়াউরি। ইলেক্ত্রোনিক ক্যু মেনেজমেন্ট সিষ্টেমনা এপ্লিকেসন প্রোসেস তৌবদা ‘হান্না লাকপনা হান্না থোকখিবগী” মওং লৈহল্লি।
- খ্বাইদগী ফবা মওংগী টেক্নোলোজি ইনফ্রাষ্ট্রকচর: পাসপোর্ট সেবা অসিবু পৃথীবীগী খ্বাইদগী ফবদুগা চাংদম্নবা য়াবা হেন্না ফগৎলবা সেক্যুরিটিগা লোয়নবা হৌবদগী লোয়বা ফাউবগী পাসপোর্ট সর্ভিসশীং পীবা ঙমহনগদবা খ্বাইদগী ফবা টেক্নোলোজি ইনফ্রাষ্ট্রকচরনা সপোর্ট তৌই। এপ্লিকান্টশীংনা PSKদা লাকপা মতমদা মখোয়গী ফোটোগ্রাফ অমসুং বাইওমেত্রিকশীং লৌশিল্লি। মখোয়গী এপ্লিকেসনশীং অমসুং সপোর্টিং দোক্যুমেন্টশীং অদু দিজিতাইজ তৌই অমসুং মখা তাবা প্রোসেসকীদমক সিষ্টেমদা থমজিল্লি।
- পুলিস অমসুং ইন্দিয়া পোষ্টকা পুন্সিনবা: PSP নেটৱার্ক অসিনা ষ্টেট অমসুং য়ুনিয়ন টেরিটোরি পুম্নমক্কী ষ্টেট পুলিসশীংগা কনেক্ট তৌই। এপ্লিকান্টগী দেটা অদু পুলিস ভেরিফিকেসনগীদমক্তা ইলেক্ত্রোনিক্কী মওংদা থাই। PSP অসিনা নাগরিকশীংদা পাসপোর্ট পীবগী ত্রেকিং তৌনবা ইন্দিয়া পোষ্টতা ইন্টরফেস অমসু পী।
- কোল সেন্টর অমসুং হেল্পদেস্ক: মল্টি-লিঙ্গুএল নেসনেল কোল সেন্টর 1800-258-1800 (টোলফ্রি) অসিনা নাগরিকশীংবু পাসপোর্ট সর্ভিসকা মরি লৈনবা ইনফোর্মেসন লৌবা অমসুং মখোয়গী পাসপোর্ট এপ্লিকেসনশীং অপদেটশীং অসি চয়োল অমদা নুমিৎ তরেৎনি অমসুং পুং কুনমরি চুপ্না ফংবা ঙমহল্লি। মোবাইলদা বেজ তৌবা এপ্লিকেসন ‘'mপাসপোর্ট সেবা'গী মথক্তা ই-মেইলদা বেজ তৌবা হেল্পদেস্ক অমনসু পাসপোর্ট সর্ভিসশীংগী মতাংদা ইনফোর্মেসন পীরি।
পীরিবা সর্ভিসশীং
- ইনফোর্মেসন কোর্নর: মসিনা পাসপোর্ট এক্ট অমসুং রুলস, তোইনা হংবা ৱাহংশীং, পাসপোর্ট সেবা কেন্দ্র অমসুং লাগু কেন্দ্র থীবা, কমন সর্ভিস সেন্টরশীং থীবা, ফি কেল্ক্যুলেটর, এপোইন্তমেন্ট ফংবগী ষ্টেটস, নহাক্কী পুলিস ষ্টেসন খংদোকপা, অথুবা লমজিং-লমতাকশীং, টটকাল এপোইন্টমেন্ট হাংবগী মতম, ইনষ্ট্রক্সনগী বুকলেট, পাসপোর্ট সর্ভিসশীংগী ওল ইন্দিয়া নেটৱার্ককী মরি লৈনবা ইনফোর্মেসন পীরি।
- ফোর্মশীং অমসুং এফিদেভিটশীং: ই-ফোর্ম দাউনলোদ তৌবা, এনেক্সরশীং/ এফিদেভিটশীং, এপ্লিকেসন ফোর্ম প্রিন্ট তৌবা, GSR 570 (E)গী মতুংইনবা অন্দরটেকিং।
- ফিদবেক অমসুং গ্রিভান্স: গ্রিভান্সকী ইনফোর্মেসন অমসুং লোগ, গ্রিভান্স/ ফিদবেক ত্রেক, গ্রিভান্স ষ্টেটস ইনফোর্মেসনগী এক্সেস করম্না লৌগনি তাকই।
- ভেল্যু এদেদ সর্ভিসশীং – প্রেমিয়ম SMS সর্ভিসশীং, mপাসপোর্ট সেবা এপ্লিকেসন।
সোর্স: পাসপোর্ট সেবা
0 রেটিংশিং অমসুং 0 কমেন্টশিং
ষ্টারশিংগী মথক্তা রোল তৌ অদুগা রেট পীনবগীদমক্তা ক্লিক তৌবীয়ু
© 2006–2019 C–DAC.All content appearing on the vikaspedia portal is through collaborative effort of vikaspedia and its partners.We encourage you to use and share the content in a respectful and fair manner. Please leave all source links intact and adhere to applicable copyright and intellectual property guidelines and laws.


text:
টেক ডেস্কঃ অ্যাপলগী ইলেক্ট্রিক কারগী মতাংদা ‘রিউমার’ থোকমনখিবনা অসিগী মতাংদা পাউ অমতা অরেপ্পনি হায়বা য়াম্না লুই। অদুবু খরনি মমাংদা রইটার্সকী রিপোর্ট অ
টেক ডেস্কঃ অ্যাপলগী ইলেক্ট্রিক কারগী মতাংদা ‘রিউমার’ থোকমনখিবনা অসিগী মতাংদা পাউ অমতা অরেপ্পনি হায়বা য়াম্না লুই। অদুবু খরনি মমাংদা রইটার্সকী রিপোর্ট অমদা হায়রি, খা কোরিয়াগী হিউন্দাই মোটর কোম্পানীগা অ্যাপল ইনকর্পোরেটেডকী মনুংদা লাক্লিবা মার্চকী মনুংদা এগ্রিমেন্ট অমা তৌগদৌরি। পান্দমদি, ২০২৪ কী মনুংদা ইউএসএদা ওটোমেটেড কার শেম্বা। অমরোমদা খা কোরিয়াগী মিডিয়া ই-ডেইলিগী রিপোর্টতা হায়রি, হিউন্দাইবুদি নত্তে, গাড়ী শাবগি দায়িত্ব ফংদৌরিসে মখোয়গী লোয়নবা কোম্পানী কিয়া মোটোরসনি হায়না। পাউ অসে অচুম্বা ওইরগদি অ্যাপলগী ইলেক্ট্রিক কার শাবগী প্রোজেক্ট খুমাং চংশিল্লে হায়বা য়াই।
হিউন্দাই মশামকনা শেমদনা কিয়া মোটোরসপু দায়িত্ব পিবগী মরমদি ব্র্যান্ড ভ্যালুনা ৱাখল খল্লগা ওইবনি হায়না খন্নরি। হিউন্দাই ব্র্যান্ড মমল লৈবা ব্র্যান্ডনি। মশাগী ব্র্যান্ডনা শেমদনা অ্যাপলগী ব্র্যান্ডতা শেম্লদি মখোইগী ব্র্যান্ডকী মমল হন্থখিবা য়াই। অদুগা কিয়া মোটোরসতা দায়িত্ব পিরগনা হিউন্দাইগী ব্র্যান্ড মমল চপ চানা লৈগনি হায়বগী ৱাখলনি। তৌবুদি, কোম্পানী অনিগী মাইকৈদগী ফোংনা করিসু হায়বা লৈত্রি। অদুগা ৱারী ৱাতাইসু য়াম্না অঙনবা থাকতা লৈরি হায়না রিপোর্টসিংদুদা হায়রি।
ই-ডেইলিগী রিপোর্টকী থাজবগী চাংদা ৱাহং হংখতপদি য়াই। অদুবু কোম্পানীসি খা কোরিয়াদা গাড়ী শেম্বগী মরমদা তত্তনা অচুম্বা পাউ পিদুনা লাকই। মদু খল্লুরদি, মখোয়না পিরক্লিবা পাউ অসে ইরাই লাইনা লৌবা য়াদে। কিয়া মোটোরসনা গাড়ী শেম্বগী দায়িত্ব অসে লৌবা তারদি ইউএসএগী জর্জিয়াদা লৈবা কারখানাদা গাড়ী পুম্নমক শেম্বগী ৱানি। মদুগী খুদোংচাবদি, কোম্পানী অনীসিগী মনুংদা পাংনবা অমদি খনদোক খনজিনদা য়াম্না নুঙাইবা হায়বদো ওইগনি।
ৱাফম অমনা, জর্জিয়াগী কারখানাগা লোয়ননা অ্যাপল কার শেম্বগীদমক ইউএসএ মনুংদা কারখানা অতৈসু নৌনা শেমগতপা য়াই। কারখানা অদুদা চহীদা লাখ মরী গাড়ী শেম্বগী ৱা লৈরসু অহানবা চহীদা, হায়বদি ২০২৪তা লাখ অমরোমতা গাড়ী শেম্বা ঙমগনি। রিপোর্ট অতৈ কয়াদনা হায়রি, মথং চহীগী মনুংদা অ্যাপল কারগী চাংয়েং ওইবা ভার্সন পুথোকপা য়াই হায়না।
সুত্রঃ অ্যাপল ইনসাইডার।


text:
লখিপুরওনলাইন দিজিতেল দেস্কঃ লমদম অসিগী শক্নাইরবা সাহিত্যগী সেবক অমসুং সোস…
লখিপুরওনলাইন দিজিতেল দেস্কঃ ইন্দিয়ান সোক্কর ফুতসল ফেদরেসন হেদ ক্বাতর গুজর…
লখিপুরওনলাইন দিজিতেল দেস্কঃ মনিপুরী সোর্ত স্তোরি সোসাইতি, ইন্দিয়ানা শিনদু…
লখিপুরওনলাইন দিজিতেল দেস্কঃ কাছার বাঁশকান্দি গী মনুং চনবদা রাণীপুরগী শক্ন…
লখিপুরওনলাইন দিজিতেল দেস্কঃ রাজ্য অসিগী স্তেত ওউন প্রাইওরিতি দেবেলপমেন্ত …
লখিপুরওনলাইন দিজিতেল দেস্কঃ কেন্দ্র সরকার অমসুং ইহৌ চৎথরিবা লৌমী লুচিংবশি…
লখিপুরওনলাইন দিজিতেল দেস্কঃ বরাক তম্পাকতা হন্দক খরনি অসি গারী এক্সিদেন্টক…


text:
প্রধান মন্ত্রী শ্রী নরেন্দ্র মোদীনা পার্লিয়ামেন্তগী মেম্বরশিংগী মথোল কয়াগী ফ্লেৎশিং নবেম্বর ২৩গী অয়ুক পুং ১১ তাবা মতমদা ভিদিও কনফরেন্সিংগী থোংদা শঙ্গাগনি। থৌরম অসিদা লোক সভাগী স্পীকর শ্রী ওম বির্লাসু শরুক য়াগনি।
ফ্লেৎশিং অসি নই দিল্লীগী দা. বি.দি. মার্গতা লৈ। চহি ৮০ হেল্লবা অরিবা বঙ্গলো নিপান অসি ফ্লেৎ ৭৬ শানবা নৌনা শেমদোকখি। সেঙ্কসন তৌখিবা শেল অদুদগী চাদা ১৪রোমদি তুংশিনবা ঙমখি অমসুং কোবিদ-১৯গী চৈথেং লৈজরবসু মতম হেন্না চংদবগা লোইননা ফ্লেৎশিং অসি শাবা লোইশিনখি।
ফ্লাই এশ অমদি কনস্ত্রক্সন অমসুং দিমোলিসনগী ৱেস্ততগী শাবা চেকশিং, থর্মেল ইন্সুলেসনগী দবল গ্লেজ ৱিন্দোশিং অমসুং ইনর্জী চাদবা, ইনর্জী চাদবা এল.ই.দি. লাইৎ ফিত্তিংশিং, লাইৎ কন্ত্রোলগী ওক্যুপেন্সী বেজ সেন্সরশিং, মৈ চাবা হন্থনবা ভি.আর.ভি. য়াওবা এয়র কন্দিস্নরশিং, ঈশিং য়োকশিন্নবা লো ফ্লো ফিকচরশিং, নোং ঈশিং য়োকশিন্নবা সিস্তেম অমসুং য়ুমথক্কী সোলর প্লান্ত য়াওনা শাবদা মখল কয়াগী গ্রীন বিল্দিং ইনিসিএতিবশিং য়াওহনখি।


text:
সি.বি.এস.ই. এগজামিনেসনশিং মাই পাক্লক্লিবা ক্লাস XII মহৈরোইশিং প্রধান মন্ত্রী শ্রী নরেন্দ্র মোদীনা থাগৎখ্রে৷ মখোয়শিং অসিবু নহা ওইরিবা মরুপশিংনি হায়না ফোংদোক্লদুনা, মখোয়শিং অসিবু মঙাল লৈবা, নুংঙাই-য়াইফবা অমসুং মতুং তারকপদা অফবতা ওইরক্নবা মহাক্নসু মঙ্গোল পীখি৷
ত্বিত সেরিস কয়া অমদা, প্রধান মন্ত্রী অসিনা অসুম্না ফোংদোকখি;
"ক্লাস XII সি.বি.এস.ই. এগজামিনেসনশিং মাই পাক্লকখ্রবা ঐগী নহা ওইরিবা মরুপশিংদা থাগৎচরি৷ মঙাল লৈবা, নুংঙাই-য়াইফবা অমসুং মতুং তারকপদা অফবতা ওইরক্নবা মঙ্গোল পীরি৷
খরা কন্না হোৎনরমগদনি নত্রগা খরা হেন্না ফজবা তৌরমগদবনি হায়না খল্লিবা মীওইশিংগী ওইনদি, ঐনা অসুম্না হায়বা পাম্মী – নহাক্কী এক্সপরিয়েন্সতগী তম্মু অমসুং নহাক্কী কনফিদেন্স অদু লেংদনা থম্মু৷ মঙাল লৈবা অমসুং তুংগী খুদোংচাবা কয়া অমনা নহাকপু ঙাইরিবনি৷ নখোয় খুদিংমক তেলেন্তগী পৱারহাউস অমনি৷ মতম পুম্নমক্তা ঐনা মঙ্গোল পীরি৷
হন্দক চহিগী ক্লাস XII বোর্দশিংদা শরুক য়াখিবা বেতচ অসিনা মমাংগী মতমদা অমুক্তা থেংনখিদ্রিবা ফিভমশিংগী মখাদা পাংথোকখিবনি৷
হৌখিবা চহি অসিদা মহৈ-মশিংগী মালেমদা অহোংবা কয়া অমা লৈখি৷ অদুমওইনমক, নৌনা হোংলকখিবা ফিভম অসিদা মখোয়না চুংশিনখি অমসুং মখোয়গী খ্বাই ঙমজবি থাক অদু উৎখি৷ মখোয়গীদমক য়াম্না চাওথোকচৈ!"
Congratulations to my young friends who have successfully passed their Class XII CBSE examinations. Best wishes for a bright, happy and healthy future.— Narendra Modi (@narendramodi) July 30, 2021
To those who feel they could have worked harder or performed better, I want to say - learn from your experience and hold your head high. A bright and opportunity-filled future awaits you. Each of you is a powerhouse of talent. My best wishes always.— Narendra Modi (@narendramodi) July 30, 2021
The Batch which appeared for the Class XII Boards this year did so under unprecedented circumstances.— Narendra Modi (@narendramodi) July 30, 2021
The education world witnessed many changes through the year gone by. Yet, they adapted to the new normal and gave their best. Proud of them!